qundao/data-zh-poetry huggingface dataset:
龙洞二首·其一
作者：张嵲
朝代：宋
体裁：七言绝句

瀑溜落岩冰柱碎，迸珠跳沫似飞埃。西风更与游人便，时送轻尘洒面来。
龙洞二首·其二
作者：张嵲
朝代：宋
体裁：七言绝句

岩树交柯如有意，欲将密叶蔽溪门。紫府沿源应不远，未知相去几程云。
七月旦日晚登湘南楼
作者：张栻
朝代：宋

又书稍去眼，日夕是微凉。高楼一徙倚，清风为我长。渔父荫深樾，归人度浮梁。仰看河汉明，俯视群山苍。平生会心处，於此故难忘。旧闻水东胜，岩峦发天藏。岂无一日暇，勇往聊徜徉。民瘼未渠补，况敢怀乐康。天边云物佳，似复为雨祥。秋成傥可期，岁晚或自强。当从农家鼓，一历水云乡。
七月旦日晚登湘南楼
作者：张栻
朝代：宋

又书稍去眼，日夕进微凉。
高楼一徙倚，清风为我长。
渔父荫深樾，归人度浮梁。
仰看河汉明，俯视羣山苍。
平生会心处，于此故难忘。
旧闻水东胜，岩峦发天藏。
岂无一日暇，勇往聊徜徉。
民瘼未渠补，况敢怀乐康。
天边云物佳，似復为雨祥。
秋成傥可期，岁晚或自强。
当从农家鼓，一历水云乡。
七月旦日晚登湘南楼
作者：张栻
朝代：宋

又书稍去眼，日夕进微凉。高楼一徙倚，清风为我长。渔父荫深樾，归人度浮梁。仰看河汉明，俯视群山苍。平生会心处，于此故难忘。旧闻水东胜，岩峦发天藏。岂无一日暇，勇往聊徜徉。民瘼未渠补，况敢怀乐康。天边云物佳，似复为雨祥。秋成傥可期，岁晚或自强。当从农家鼓，一历水云乡。
三友堂
作者：张栻
朝代：宋

寒窗政尔念萧瑟，况复故人疎近音。凭栏为子赋三友，便觉冰霜千古心。
三友堂
作者：张栻
朝代：宋

寒窗政尔念萧瑟，况复故人疏近音。凭栏为子赋三友，便觉冰霜千古心。
三友堂
作者：张栻
朝代：宋

寒窗政尔念萧瑟，况復故人疎近音。
凭栏为子赋三友，便觉冰霜千古心。
三月七日城南书院偶成
作者：张栻
朝代：宋

积雨欣始霁，清和在兹时。林叶既敷荣，禽声亦融怡。鸣泉来不穷，湖风起沦漪。西山卷余云，逾觉秀色滋。层层丛绿间，爱彼松柏姿。青青初不改，似与幽人期。坐久还起步，堤边足逶迤。游鱼傍我行，野鹤向我飞。敢云昔贤志，亦复咏而归。寄言山中友，和我和平诗。
三月七日城南书院偶成
作者：张栻
朝代：宋

积雨欣始霁，清和在兹时。
林叶既敷荣，禽声亦融怡。
鸣泉来不穷，湖风起沦漪。
西山卷余云，逾觉秀色滋。
层层丛绿间，爱彼松柏姿。
青青初不改，似与幽人期。
坐久还起步，堤边足逶迤。
游鱼傍我行，野鹤向我飞。
敢云昔贤志，亦復咏而归。
寄言山中友，和我和平诗。
三月七日城南书院偶成
作者：张栻
朝代：宋

积雨欣始霁，清和在兹时。林叶既敷荣，禽声亦融怡。鸣泉来不穷，湖风起沦漪。西山卷馀云，逾觉秀色滋。层层丛绿间，爱彼松柏姿。青青初不改，似与幽人期。坐久还起步，堤边足逶迤。游鱼傍我行，野鹤向我飞。敢云昔贤志，亦复咏而归。寄言山中友，和我和平诗。
三茅观李仁父刘文潜员显道赵温叔崔子渊置酒
作者：张栻
朝代：宋

节物岁云暮，九衢尘满袍。起我二三友，招要步林皋。仰看冥飞鸿，俯览千丈涛。石径上深窈，竹风更萧骚。杯盘自真率，更起泻浊醪。叹我会合难，慰我涉历劳。薰然乡社游，饮少意已陶。我亦寿长者，万里欣所遭。嗟哉士业艰，逝矣日月滔。古义重金石，外物真秋毫。原言共勉厉，勿负岷山高。
三茅观李仁父刘文潜员显道赵温叔崔子渊置酒分韵得高字
作者：张栻
朝代：宋

节物岁云暮，九衢尘满袍。
起我二三友，招要步林皋。
仰看冥飞鸿，俯览千丈涛。
石径上深窈，竹风更萧骚。
杯槃自真率，更起泻浊醪。
叹我会合难，慰我涉历劳。
熏然乡社游，饮少意已陶。
我亦寿长者，万里欣所遭。
嗟哉士业艰，逝矣日月滔。
古义重金石，外物真秋毫。
愿言共勉厉，勿负岷山高。
三茅观李仁父刘文潜员显道赵温叔崔子渊置酒分韵得高字
作者：张栻
朝代：宋

节物岁云暮，九衢尘满袍。起我二三友，招要步林皋。仰看冥飞鸿，俯览千丈涛。石径上深窈，竹风更萧骚。杯槃自真率，更起泻浊醪。叹我会合难，慰我涉历劳。薰然乡社游，饮少意已陶。我亦寿长者，万里欣所遭。嗟哉士业艰，逝矣日月滔。古义重金石，外物真秋毫。愿言共勉厉，勿负岷山高。
上封有怀元晦
作者：张栻
朝代：宋
体裁：五言律诗

忆共朱夫子，登临冰雪中。剧谈无俗调，得句有新功。别去雁横浦，重来月满空。遥怜今夕意，清梦傥相同。
上封有怀元晦
作者：张栻
朝代：宋

忆共朱夫子，登临冰雪中。
剧谈无俗调，得句有新功。
别去鴈横浦，重来月满空。
遥怜今夕意，清梦傥相同。
上巳日晚登裴台自仲春凡三登
作者：张栻
朝代：宋

前日看花地，重来对落晖。雨余山着色，沙没水初肥。寒食家家出，残红树树飞。还同二三子，及此咏而归。
上巳日晚登裴台自仲春凡三登
作者：张栻
朝代：宋

前日看花地，重来对落晖。雨馀山著色，沙没水初肥。寒食家家出，残红树树飞。还同二三子，及此咏而归。
下山有作
作者：张栻
朝代：宋

五日山行复下山，爱山不肯住不间。此心无着身长健，明岁秋高却往还。
下山有作
作者：张栻
朝代：宋

五日山行复下山，爱山不肯住山间。此心无著身长健，明岁秋高却往还。
下山有作
作者：张栻
朝代：宋

五日山行復下山，爱山不肯住山间。
此心无着身长健，明岁秋高却往还。
与弟侄饮梅花下分韵得香字
作者：张栻
朝代：宋
体裁：五言律诗

日多色愈正，春和天与香。提携一樽酒，问讯满园芳。嗣岁诗多思，怀人心甚长。更须多秉烛，玉立胜红妆。
与弟侄饮梅花下分韵得香字
作者：张栻
朝代：宋

日多色愈正，春和天与香。
提携一樽酒，问讯满园芳。
嗣岁诗多思，怀人心甚长。
更须多秉烛，玉立胜红粧。
丙申至前五日复坐南窗忆去年诗又成两章
作者：张栻
朝代：宋

依然红日照窗楣，还是去年消息时。妙理不须寻辙迹，只于生处验新知。新晴物物有春意，正值一阳来复时。变化无穷俱是易，探原密处起乾知。
丙申至前五日复坐南窗忆去年诗又成两章
作者：张栻
朝代：宋

依然红日照窗楣，还是去年消息时。妙理不须寻辙迹，只於生处验新知。
丙申至前五日复坐南窗忆去年诗又成两章·其二
作者：张栻
朝代：宋

新晴物物有春意，正值一阳来复时。变化无穷俱是易，探原密处起乾知。
丙申至前五日復坐南窗忆去年诗又成两章·其一
作者：张栻
朝代：宋
体裁：七言绝句

依然红日照窗楣，还是去年消息时。妙理不须寻辙迹，只于生处验新知。
丙申至前五日復坐南窗忆去年诗又成两章·其二
作者：张栻
朝代：宋

新晴物物有春意，正值一阳来復时。
变化无穷俱是易，探原密处起干知。
严庆胄射策南归迂途相访六月二十有一日同游
作者：张栻
朝代：宋

炎暑盛三伏，驾言得清游。城南才里所，便有山林幽。崇莲炫平堤，修竹绿高丘。方兹闵雨辰，亦有清泉流。举肉鲜可食，汲井瓜自浮。丝桐发妙音，更觉风飕飕。喜无举业累，独有讲学忧。逮子閒暇日，微言要穷搜。譬彼治田者，黾勉在勿休。但勤穮蔉功，勿作刈犹谋。虽云千里别，岂无置书邮。祝子时嗣音，慰我日三秋。
严庆胄射策南归迂途相访六月二十有一日同游城南书院论文鼓琴煮茶烹鲜徘徊湖上薄莫乃归明日作别书此为赠
作者：张栻
朝代：宋

炎暑盛三伏，驾言得清游。城南才里所，便有山林幽。崇莲炫平堤，修竹绿高丘。方兹闵雨辰，亦有清泉流。举网鲜可食，汲井瓜自浮。丝桐发妙音，更觉风飕飕。喜无举业累，独有讲学忧。逮子閒暇日，微言要穷搜。譬彼治田者，黾勉在勿休。但勤穮蓘功，勿作刈穫谋。虽云千里别，岂无置书邮。祝子时嗣音，慰我日三秋。
严庆胄射策南归迂途相访六月二十有一日同游城南书院论文鼓琴煮茶烹鲜徘徊湖上薄莫乃归明日作别书此为赠
作者：张栻
朝代：宋

炎暑盛三伏，驾言得清游。
城南才里所，便有山林幽。
崇莲炫平堤，修竹绿高丘。
方兹闵雨辰，亦有清泉流。
举网鲜可食，汲井瓜自浮。
丝桐发妙音，更觉风飕飕。
喜无举业累，独有讲学忧。
逮子閒暇日，微言要穷搜。
譬彼治田者，黾勉在勿休。
但勤穮蔉功，勿作刈穫谋。
虽云千里别，岂无置书邮。
祝子时嗣音，慰我日三秋。
中夜祝融观月
作者：张栻
朝代：宋

披衣凛中夜，起步祝融巅。
何许冰雪轮，皎皎飞上天。
清光正在手，空明浩无边。
羣峯俨环列，玉树生琼田。
白云起我旁，两腋风翩翩。
举酒发浩歌，万籁为寂然。
寄言平生友，诵我山中篇。
中夜祝融观月
作者：张栻
朝代：宋

披衣凛中夜，起步祝融巅。何许冰雪轮，皎皎飞上天。清光正在手，空明浩无边。群峰俨环列，玉树生琼田。白云起我旁，两腋风翩翩。举酒发浩歌，万籁为寂然。寄言平生友，诵我山中篇。
中春过阳亭
作者：张栻
朝代：宋

亭古危临岸，林幽巧近城。烟容随雨住，花片着溪清。春事已如许，客怀谁与倾。亭前两好树，满意欲敷荣。
中春过阳亭
作者：张栻
朝代：宋

亭古危临岸，林幽巧近城。烟容随雨住，花片著溪清。春事已如许，客怀谁与倾。亭前两好树，满意欲敷荣。
中秋与僚佐登江陵郡城观月
作者：张栻
朝代：宋

凉意今年早，蟾光七泽多。凭栏共怀古，拥袂独高歌。风物关山远，功名岁月过。一樽聊复尔，于此兴如何。
中秋与僚佐登江陵郡城观月
作者：张栻
朝代：宋

凉意今年早，蟾光七泽多。
凭栏共怀古，拥袂独高歌。
风物关山远，功名岁月过。
一樽聊复尔，於此兴如何。
中秋与僚佐登江陵郡城观月
作者：张栻
朝代：宋

凉意今年早，蟾光七泽多。
凭栏共怀古，拥袂独高歌。
风物关山远，功名岁月过。
一樽聊復尔，于此兴如何。
九日登千山观
作者：张栻
朝代：宋

清晨领客上巉岩，野路衣襟湿翠岚。九日开樽仍绝景，西风攲帽且高谈。地形盘薄一都会，山色周遭万玉簪。却指飞鸿烟漠漠，故园茱菊老江潭。
九日登千山观
作者：张栻
朝代：宋

清晨领客上巉岩，野路衣襟湿翠岚。九日开樽仍绝景，西风欹冒且高谈。地形盘薄一都会，山色周遭万玉簪。却指飞鸿烟漠漠，故园茱菊老江潭。
九日登千山观
作者：张栻
朝代：宋

清晨领客上巉岩，野路衣襟湿翠岚。
九日开樽仍绝景，西风欹帽且高谈。
地形盘薄一都会，山色周遭万玉簪。
却指飞鸿烟漠漠，故园茱菊老江潭。
书妙应庵壁
作者：张栻
朝代：宋

窗前新竹净娟娟，借我风凉一榻眠。试问庄周说鹏鴳，何如洙泗举鱼鸢。
书妙应庵壁
作者：张栻
朝代：宋

窗前新竹净娟娟，借我风凉一榻眠。试问庄周说鹏鷃，何如洙泗举鱼鸢。
书妙应庵壁
作者：张栻
朝代：宋

窗前新竹凈娟娟，借我风凉一榻眠。
试问庄周说鹏鷃，何如洙泗举鱼鸢。
二使者游东山酒后寄诗走笔次韵
作者：张栻
朝代：宋

颇闻东山盛行乐，坐想风前酒兴豪。领略正应胸次别，吟哦更觉笔端高。绣衣双节从天下，文字皆称一世豪。桂山发地凛千尺，新诗与之相并高。壮岁几成山水癖，年来袖手不能豪。忽传灯底诗篇好，但想云间屐齿高。
二使者游东山酒后寄诗走笔次韵·其一
作者：张栻
朝代：宋
体裁：七言绝句

颇闻东山盛行乐，坐想风前酒兴豪。领略正应胸次别，吟哦更觉笔端高。
二使者游东山酒后寄诗走笔次韵·其三
作者：张栻
朝代：宋
体裁：七言绝句

壮岁几成山水癖，年来袖手不能豪。忽传灯底诗篇好，但想云间屐齿高。
二使者游东山酒后寄诗走笔次韵·其二
作者：张栻
朝代：宋
体裁：七言绝句

绣衣双节从天下，文字皆称一世豪。桂山发地凛千尺，新诗与之相并高。
二月二十五日登裴台坐上口占
作者：张栻
朝代：宋
体裁：五言律诗

朝来风雨好，抱病亦登临。故国江山在，荒城花柳深。忧时空百虑，望远只微吟。春事如樱笋，幽盟可重寻。
二月十日野步城南晚与吴伯承诸友饮裴台分韵得江字
作者：张栻
朝代：宋
体裁：五言律诗

春日烟沙岸，禅房风竹窗。有时倾绿酒，随处见清江。世路纷多辙，吾生老此邦。千林看不尽，白鸟去双双。
五士游岳麓图
作者：张栻
朝代：宋

闭门六月汗如雨，出门褦襶纷尘土。
文书堆案曲肱卧，梦逐征鸿过前浦。
西山突兀不可忘，勇往政须求快睹。
朝暾未升起微风，中流吚哑挟鸣橹。
长林秀色已在望，有如出语见肝腑。
意行爱此松阴直，眼明还喜碑字古。
高低梵释着幽居，深隠仙家开閟宇。
忽看宫墙高十丈，学宫峩峩起邹鲁。
斯文政倚讲磨切，石室重新岂无补。
危梯径上不作难，横栏截出可下俯。
惟兹翼轸一都会，往事繁华杂歌舞。
变迁返覆宁重论，昔日楼台连宿莽。
迩来人物颇还旧，岂止十年此生聚。
泉流涓涓日循除，华表何时鹤来语。
炎气知不到山林，茗碗蒲团对香缕。
鼎来杖屦皆胜引，季也亦復同步武。
洛阳年少空白头，三闾大夫浪自苦。
一笑便觉真理存，高谈岂畏丞卿怒。
不图画僧圣得知，貌与儿童作夸诩。
请君为我添草堂，风雨萧萧守环堵。
五士游岳麓图
作者：张栻
朝代：宋

闭门六月汗如雨，出门褦襶纷尘土。文书堆案曲肱卧，梦逐征鸿过前浦。西山突兀不可忘，勇往政须求快睹。朝暾未升起微风，中流吚哑挟鸣橹。长林秀色已在望，有如出语见肝腑。意行爱此松阴直，眼明还喜碑字古。高低梵释著幽居，深隐仙家开閟宇。忽看宫墙高十丈，学宫峨峨起邹鲁。斯文政倚讲磨切，石室重新岂无补。危梯径上不作难，横栏截出可下俯。惟兹翼轸一都会，往事繁华杂歌舞。变迁返覆宁重论，昔日楼台连宿莽。迩来人物颇还旧，岂止十年此生聚。泉流涓涓日循除，华表何时鹤来语。炎气知不到山林，茗碗蒲团对香缕。鼎来杖屦皆胜引，季也亦复仙步武。洛阳年少空白头，三闾大夫浪自苦。一笑便觉真理存，高谈岂畏丞卿怒。不图画僧圣得知，貌与儿童作夸诩。请君为我添草堂，风雨萧萧守环堵。
五士游岳麓图
作者：张栻
朝代：宋

闭门六月汗如雨，出门褦襶纷尘土。文书堆案曲肱卧，梦逐征鸿过前浦。西山突兀不可忘，勇往政须求快睹。朝暾未升起微风，中流咿哑挟鸣橹。长林秀色已在望，有如出语见肝腑。意行爱此松阴直，眼明还喜碑字古。高低梵释著幽居，深隐仙家开閟宇。忽看宫墙高十丈，学宫峨峨起邹鲁。斯文政倚讲磨切，石室重新岂无补。危梯径上不作难，横栏截出可下俯。惟兹翼轸一都会，往事繁华杂歌舞。变迁返覆宁重论，昔日楼台连宿莽。迩来人物颇还旧，岂止十年此生聚。泉流涓涓日循除，华表何时鹤来语。炎气知不到山林，茗碗蒲团对香缕。鼎来杖屦皆胜引，季也亦复同步武。洛阳年少空白头，三闾大夫浪自苦。一笑便觉真理存，高谈岂畏丞卿怒。不图画僧圣得知，貌与儿童作夸诩。请君为我添草堂，风雨萧萧守环堵。
五月十六日夜城南观月分韵得月字
作者：张栻
朝代：宋

梅收清风来，宇净实鉴揭。频年城南游，未有今夜月。呼舟泛微澜，游鱼亦出没。危榭倒影浮，倚槛凉入骨。举酒属西山，寒光动林樾。诸君兴未已，南阜上突兀。目极大江流，高情更超越。
五月十六日夜城南观月分韵得月字
作者：张栻
朝代：宋

梅收清风来，宇凈实鑑揭。
频年城南游，未有今夜月。
呼舟泛微澜，游鱼亦出没。
危榭倒影浮，倚槛凉入骨。
举酒属西山，寒光动林樾。
诸君兴未已，南阜上突兀。
目极大江流，高情更超越。
人日游城东晚饭陈仲思茅亭分韵得香字
作者：张栻
朝代：宋

绝怜梅事晚，与客到林塘。瓦椀村醪酽，杯羹野菜香。旧游看壁字，新岁尚他乡。一笑俱真率，悠然意未央。
人日游城东晚饭陈仲思茅亭分韵得香字
作者：张栻
朝代：宋
体裁：五言律诗

绝怜梅事晚，与客到林塘。瓦碗村醪酽，杯羹野菜香。旧游看壁字，新岁尚他乡。一笑俱真率，悠然意未央。
从吕扬州觅芍药栽
作者：张栻
朝代：宋

扬州风物故依然，梦想他时楚水边。乞与灵根归自种，梢头繭栗看新年。
从吕扬州觅芍药栽
作者：张栻
朝代：宋
体裁：七言绝句

扬州风物故依然，梦想他时楚水边。乞与灵根归自种，梢头茧栗看新年。
从郑少嘉求贡纲余茶·其一
作者：张栻
朝代：宋

贡包余璧小盘龙，独占人间第一功。
乞与清风行万里，为君一洗瘴云空。
从郑少嘉求贡纲余茶·其二
作者：张栻
朝代：宋

茗事萧疎五岭中，修仁但可愈头风。春前龙焙令人忆，知与故人风味同。
从郑少嘉求贡纲馀茶
作者：张栻
朝代：宋

贡包馀璧小盘龙，独占人间第一功。乞与清风行万里，为君一洗瘴云空。茗事萧疏五岭中，修仁但可愈头风。春前龙焙令人忆，知与故人风味同。
从郑少嘉求贡纲馀茶·其一
作者：张栻
朝代：宋

贡包馀璧小盘龙，独占人间第一功。乞与清风行万里，为君一洗瘴云空。
从郑少嘉求贡纲馀茶·其二
作者：张栻
朝代：宋

茗事萧疏五岭中，修仁但可愈头风。春前龙焙令人忆，知与故人风味同。
仲冬朔日登湘南楼复用正父前韵
作者：张栻
朝代：宋

历遍江南处处山，峤南还得倚楼看。化工此地无馀巧，爽气穷冬更逼栏。官事随时宁解了，书盟平日未应寒。相逢自有论文乐，只把空杯未碍欢。
仲冬朔日登湘南楼復用正父前韵
作者：张栻
朝代：宋

历遍江南处处山，峤南还得倚楼看。化工此地无余巧，爽气穷冬更逼栏。官事随时宁解了，书盟平日未应寒。相逢自有论文乐，只把空杯未碍欢。
仲春有怀
作者：张栻
朝代：宋

青山四面拥江城，暮角声中淡月明。自倚阑干生白发，无心行乐趁春晴。西湖景物元潇洒，杨柳新来两岸垂。亦有游人往来否，不应闲过看花时。老木高枝不可攀，玉泉飞出半崖间。如何借得清冷水，一洗疮痍为解颜。楚翠亭边花正开，道乡台下石崔嵬。主人今有此客否，客亦思君日百回。想见城南春水深，春来夜夜动归心。隔墙季子应无恙，为托飞鸿寄好音。
仲春有怀·其一
作者：张栻
朝代：宋

青山四面拥江城，暮角声中淡月明。自倚阑干生白发，无心行乐趁春晴。
仲春有怀·其一
作者：张栻
朝代：宋

青山四面拥江城，暮角声中淡月明。
自倚阑干生白髮，无心行乐趁春晴。
仲春有怀·其三
作者：张栻
朝代：宋
体裁：七言绝句

老木高枝不可攀，玉泉飞出半崖间。如何借得清冷水，一洗疮痍为解颜。
仲春有怀·其二
作者：张栻
朝代：宋
体裁：七言绝句

西湖景物元潇洒，杨柳新来两岸垂。亦有游人往来否，不应闲过看花时。
仲春有怀·其五
作者：张栻
朝代：宋

想见城南春水深，春来夜夜动归心。隔墙季子应无恙，为托飞鸿寄好音。
仲春有怀·其五
作者：张栻
朝代：宋

想见城南春水深，春来夜夜动归心。
隔墙季子应无恙，为託飞鸿寄好音。
仲春有怀·其四
作者：张栻
朝代：宋
体裁：七言绝句

楚翠亭边花正开，道乡台下石崔嵬。主人今有此客否，客亦思君日百回。
仲秉再用前韵为梅解嘲复和之
作者：张栻
朝代：宋

几年身在水云间，愈见花边下语难。犹有故人相慰藉，西山载酒未盟寒。东君岂是结新知，谁共群芳较疾迟。不但开花高一世，更看嘉实满青枝。
仲秉再用前韵为梅解嘲复和之·其二
作者：张栻
朝代：宋

东君岂是结新知，谁共群芳较疾迟。不但开花高一世，更看嘉实满青枝。
仲秉再用前韵为梅解嘲復和之·其一
作者：张栻
朝代：宋
体裁：七言绝句

几年身在水云间，愈见花边下语难。犹有故人相慰藉，西山载酒未盟寒。
仲秉再用前韵为梅解嘲復和之·其二
作者：张栻
朝代：宋

东君岂是结新知，谁共羣芳较疾迟。
不但开花高一世，更看嘉实满青枝。
偶作
作者：张栻
朝代：宋
体裁：七言绝句

世情易变如云叶，官事无穷类海潮。退食北窗凉意满，卧听急雨打芭蕉。
偶成
作者：张栻
朝代：宋

公庭过午无余事，退食归来默坐时。晴日半窗香一缕，阳来消息只心知。
偶成
作者：张栻
朝代：宋

公庭过午无馀事，退食归来默坐时。晴日半窗香一缕，阳来消息只心知。
元日
作者：张栻
朝代：宋
体裁：七言绝句

古史书元意义存，春秋揭示更分明。人心天理初无欠，正本端原万善生。
光弼侄得邑西归赋诗勉之并示光义二首
作者：张栻
朝代：宋

共惟二百载，诗礼一门中。冷落吾忧甚，扶持尔辈同。传心地异辙，随用不言功。外慕知何极，惟应念祖风。
光弼侄得邑西归赋诗勉之并示光义二首
作者：张栻
朝代：宋

共惟二百载，诗礼一门中。冷落吾忧甚，扶持尔辈同。传心无异辙，随用不言功。外慕知何极，惟应念祖风。得邑宁论小，居官最近民。中诚傥无倦，同体会相亲。暇日书还读，清源政自新。吾兄有遗训，尔辈足持循。
光弼侄得邑西归赋诗勉之并示光义二首·其一
作者：张栻
朝代：宋
体裁：古风

共惟二百载，诗礼一门中。冷落吾忧甚，扶持尔辈同。传心无异辙，随用不言功。外慕知何极，惟应念祖风。
光弼侄得邑西归赋诗勉之并示光义二首·其二
作者：张栻
朝代：宋
体裁：古风

得邑宁论小，居官最近民。中诚傥无倦，同体会相亲。暇日书还读，清源政自新。吾兄有遗训，尔辈足持循。
八月既望要详刑护漕游水东早饭碧虚徧观栖霞程曾龙隠诸岩晚酌松关放舟过水月洞月色佳甚逼夜分乃归赋此纪游
作者：张栻
朝代：宋

灕江即湘江，戢戢清见石。
其东列羣峯，秋色碧復碧。
日出雾露收，草径上逼侧。
凭栏揩望眼，已足慰畴昔。
更窥岩穴胜，创见为惊咋。
如何数里间，奇观相接迹。
宽同厦屋深，划若巨灵擘。
日月递光景，风云变朝夕。
石桥几年成，乳窦时一滴。
神龙旧隠处，仰视多辟易。
蜕迹凛犹存，隠隠印霜脊。
下有澄湫深，余波漱苍壁。
往者已仙去，来者此其宅。
薄晚扣松关，风过声索索。
聊麾车骑退，容我且散策。
却望訾家洲，轻舫度前碛。
回首烟树林，已復挂蟾魄。
宇旷凈余滓，羣物被光泽。
何所寄遐思，空岩皎虚白。
清辉可一规，水色相激射。
天边与川上，亭亭如合璧。
居然广寒游，不用假六翮。
班坐依微澜，晤赏共佳客。
因之想千载，讵有今古隔。
箫鼓归夜阑，观者粲城陌。
往往罗杯盘，班班见殽核。
谅因年岁丰，人意少舒适。
视尔意少舒，于予亦忻怿。
八月既望要详刑护漕游水东早饭碧虚遍观栖霞程曾龙隐诸岩晚酌松关放舟过水月洞月色佳甚逼夜分乃归赋此纪游
作者：张栻
朝代：宋

漓江即湘江，戢戢清见石。其东列群峰，秋色碧复碧。日出雾露收，草径上逼侧。凭栏揩望眼，已足慰畴昔。更窥岩穴胜，创见为惊咋。如何数里间，奇观相接迹。宽同厦屋深，划若巨灵擘。日月递光景，风云变朝夕。石桥几年成，乳窦时一滴。神龙旧隐处，仰视多辟易。蜕迹凛犹存，隐隐印霜脊。下有澄湫深，馀波漱苍壁。往者已仙去，来者此其宅。薄晚扣松关，风过声索索。聊麾车骑退，容我且散策。却望訾家洲，轻舫度前碛。回首烟树林，已复挂蟾魄。宇旷净馀滓，群物被光泽。何所寄遐思，空岩皎虚白。清辉可一规，水色相激射。天边与川上，亭亭如合璧。居然广寒游，不用假六翮。班坐依微澜，晤赏共佳客。因之想千载，讵有今古隔。箫鼓归夜阑，观者粲城陌。往往罗杯盘，班班见殽核。谅因年岁丰，人意少舒适。视尔意少舒，于予亦忻怿。
八月既望要详刑护漕游水东早饭碧虚遍观霞程
作者：张栻
朝代：宋

漓江即湘江，戢戢清见石。其东列群峰，秋色碧复碧。日出雾露收，草径上逼侧。凭栏揩望眼，已足慰畴昔。更窥岩穴胜，创见为惊咋。如何数里间，奇观相接迹。宽同厦屋深，划若巨灵擘。日月递光景，风云变朝夕。石桥几年成，乳窦时一滴。神龙旧隐处，仰视多辟易。蜕迹凛犹存，隐隐印霜脊。下有澄湫深，余波漱苍壁。往者已仙去，来者此其宅。薄晚扣松关，风过声索索。聊麾车骑退，容我且散策。却望訾家洲，轻舫度前碛。回首烟树林，已复挂蟾魄。宇旷净余滓，群物被光泽。何所寄遐思，空岩皎虚白。清辉可一规，水色相激射。天边与川上，亭亭如合璧。居然广寒游，不用假六翮。班坐依微澜，晤赏共佳客。因之想千载，讵有今古隔。箫鼓归夜阑，观者粲城陌。往往罗杯盘，班班见殽核。谅因年岁丰，人意少舒适。视尔意少舒，於阳亦忻怿。
六月二十六日秀青亭初成与客同集
作者：张栻
朝代：宋

亭成胜日好风光，佳客携将共一觞。苍壁插空千古色，高松荫堤三伏凉。网鱼缕脍寒水玉，剥莲煮鼎甘露浆。便觉故园浑在眼，祇应漓水似潇湘。
六月二十六日秀青亭初成与客同集
作者：张栻
朝代：宋

亭成胜日好风光，佳客携将共一觞。
苍壁插空千古色，高松荫堤三伏凉。
网鱼缕脍寒水玉，剥莲煮鼎甘露浆。
便觉故园浑在眼，祇应灕水似潇湘。
六月二十六日秀青亭初成与客同集
作者：张栻
朝代：宋

亭成胜日好风光，佳客携将共一觞。苍壁插空千古色，高松荫堤三伏凉。肉鱼缕脍寒水玉，剥莲煮鼎甘露浆。便觉故园浑在眼，只应漓水似潇湘。
六月晦发霅川广德兄与诸友饮饯于渔山已而皆有诗赠别寄此言谢
作者：张栻
朝代：宋
体裁：古风

平生苕霅梦，邂逅此登临。青山秀而远，溪水洁且深。浮玉千古色，飞凤何年音。小丘辟茺荟，修竹初成林。居然得此客，领略还披襟。已歌棠棣诗，更作伐木吟。兄嗟弟行役，友念朋盍簪。情深语更质，意到酒自斟。荷风生泊莫，凉雨洗遥岑。翻然放舟去，别绪故难任。我行日以远，佳处长会心。作诗寄余韵，并以谢幽寻。
六月晦发霅川广德兄与诸友饮饯于渔山已而皆有诗赠别寄此言谢
作者：张栻
朝代：宋

平生苕霅梦，邂逅此登临。
青山秀而远，溪水洁且深。
浮玉千古色，飞凤何年音。
小丘闢茺荟，修竹初成林。
居然得此客，领畧还披襟。
已歌棠棣诗，更作伐木吟。
兄嗟弟行役，友念朋盍簪。
情深语更质，意到酒自斟。
荷风生泊莫，凉雨洗遥岑。
翻然放舟去，别绪故难任。
我行日以远，佳处长会心。
作诗寄余韵，併以谢幽寻。
再和
作者：张栻
朝代：宋

想得经行与客俱，身强宁复要人扶。晚来山色应难尽，十里青苍看有无。
再和
作者：张栻
朝代：宋

想得经行与客俱，身强宁復要人扶。
晚来山色应难尽，十里青苍看有无。
再和
作者：张栻
朝代：宋

闭门谢客少过从，独倚修篁傲碧空。忽喜千条发琼蕊，纷如万鹤出樊笼。与君前日徘徊久，得句悬知惨淡中。胸次本无愁可著，何为苦要酒兵攻。夜读韦编起欲从，门前流水落花空。春同心事应长在，月当灯光不用笼。吊古谁能嗟泽畔，高吟且欲效隆中。君诗似玉无瑕玷，岂有他山石可攻。市朝车马列云从，君有危楼出半空。但觉乾坤增老眼，不妨日月转空笼。花开花落关何事，江北江南只此中。互出新诗殊未艾，长城尚许短兵攻。
再和·其一
作者：张栻
朝代：宋

闭门谢客少过从，独倚修篁傲碧空。
忽喜千条发琼蕊，纷如万鹤出樊笼。
与君前日徘徊久，得句悬知惨淡中。
胸次本无愁可着，何为苦要酒兵攻。
再和·其一
作者：张栻
朝代：宋

闭门谢客少过从，独倚修篁傲碧空。忽喜千条发琼蕊，纷如万鹤出樊笼。与君前日徘徊久，得句悬知惨淡中。胸次本无愁可著，何为苦要酒兵攻。
再和·其三
作者：张栻
朝代：宋

市朝车马列云从，君有危楼出半空。但觉乾坤增老眼，不妨日月转空笼。花开花落关何事，江北江南只此中。互出新诗殊未艾，长城尚许短兵攻。
再和·其三
作者：张栻
朝代：宋

市朝车马列云从，君有危楼出半空。
但觉干坤增老眼，不妨日月转空笼。
花开花落关何事，江北江南只此中。
互出新诗殊未艾，长城尚许短兵攻。
再和·其二
作者：张栻
朝代：宋
体裁：七言律诗

夜读韦编起欲从，门前流水落花空。春同心事应长在，月当灯光不用笼。吊古谁能嗟泽畔，高吟且欲效隆中。君诗似玉无瑕玷，岂有他山石可攻。
再和·其二
作者：张栻
朝代：宋

夜读韦编起欲从，门前流水落花空。
春同心事应长在，月当灯光不用笼。
弔古谁能嗟泽畔，高吟且欲效隆中。
君诗似玉无瑕玷，岂有他山石可攻。
再用前韵
作者：张栻
朝代：宋

元化首万类，圣学极几深。有如亚圣贤，尚谨殆与淫。浅见仅一斑，欢喜不自禁。岂知天地全，于穆千圣心。嗟哉我学子，进道宜骎骎。立志务弘毅，异说毋交侵。仁端验发见，精微试探寻。超然见大体，皎日破重阴。重新邹鲁传，挽回韶濩音。当年不自勉，与物终堙沉。神龙倏变化，岂复顾泥涔。有来南山友，更唱共迭吟。群材欲封殖，杞梓看成林。慇勤劝学子，逆耳成良箴。
再用前韵
作者：张栻
朝代：宋

元化首万类，圣学极几深。
有如亚圣贤，尚谨殆与淫。
浅见仅一斑，欢喜不自禁。
岂知天地全，于穆千圣心。
嗟哉我学子，进道宜骎骎。
立志务弘毅，异说毋交侵。
仁端验发见，精微试探寻。
超然见大体，皎日破重阴。
重新邹鲁传，挽回韶濩音。
当年不自勉，与物终堙沉。
神龙倏变化，岂復顾泥涔。
有来南山友，更唱共迭吟。
羣材欲封殖，杞梓看成林。
慇懃劝学子，逆耳成良箴。
再用前韵
作者：张栻
朝代：宋

元化首万类，圣学极几深。有如亚圣贤，尚谨殆与淫。浅见仅一斑，欢喜不自禁。岂知天地全，於穆千圣心。嗟哉我学子，进道宜骎骎。立志务弘毅，异说毋交侵。仁端验发见，精微试控寻。超然见大体，皎日破重阴。重新邹鲁传，挽回韶濩音。当年不自勉，与物终堙沉。神龙倏变化，岂复顾泥涔。有来南山友，更唱共迭吟。群材欲封殖，杞梓看成林。殷勤劝学子，逆耳成良箴。
刘胜因自襄阳过予渚宫于其归小诗赠别
作者：张栻
朝代：宋

骯脏宁多忤，栖迟久倦游。
折肱谙世味，袖手惜良筹。
日月隆中晚，风烟岘首愁。
登临应慷慨，还解寄诗不。
刘胜因自襄阳过予渚宫於其归小诗赠别
作者：张栻
朝代：宋
体裁：五言律诗

肮脏宁多忤，栖迟久倦游。折肱谙世味，袖手惜良筹。日月隆中晚，风烟岘首愁。登临应慷慨，还解寄诗不。
初夏偶书
作者：张栻
朝代：宋
体裁：七言绝句

江潭四月熟梅天，顷刻阴晴递变迁。扫地焚香清画水，一窗修竹正森然。
初春和折子明岁前两诗
作者：张栻
朝代：宋

古今同活法，妙处在阿堵。浮云不作祟，白黑可坐数。穷冬掩关卧，岂为作诗苦。挑灯读韦编，至味可深咀。新春风雨中，日日鸠鸣屋。小园政可步，柰此泥涴足。却坐问樽酒，知足乃不辱。一杯径陶然，敢羡车载曲。
初春和折子明岁前两诗·其一
作者：张栻
朝代：宋
体裁：古风

古今同活法，妙处在阿堵。浮云不作祟，白黑可坐数。穷冬掩关卧，岂为作诗苦。挑灯读韦编，至味可深咀。
初春和折子明岁前两诗·其二
作者：张栻
朝代：宋
体裁：古风

新春风雨中，日日鸠鸣屋。小园政可步，柰此泥涴足。却坐问樽酒，知足乃不辱。一杯径陶然，敢羡车载曲。
初食荔枝
作者：张栻
朝代：宋

开奁未暇论香味，便合令居第一流。细擘轻红倾瑞露，周南端复且淹留。照水依山祇自奇，晞风沐雨借光辉。冰肌不受红尘涴，赪颊从教酒晕肥。
初食荔枝·其一
作者：张栻
朝代：宋
体裁：七言绝句

开奁未暇论香味，便合令居第一流。细擘轻红倾瑞露，周南端复且淹留。
初食荔枝·其一
作者：张栻
朝代：宋

开奁未暇论香味，便合令居第一流。
细擘轻红倾瑞露，周南端復且淹留。
初食荔枝·其二
作者：张栻
朝代：宋
体裁：七言绝句

照水依山祇自奇，晞风沐雨借光辉。冰肌不受红尘涴，赪颊从教酒晕肥。
别离情所钟十二章章四句送定叟弟之官严陵
作者：张栻
朝代：宋

严之水沦漪，其山复苍苍。
子陵钓游地，草木有余光。
别离情所钟十二章章四句送定叟弟之官严陵
作者：张栻
朝代：宋

别离情所钟，会合意无斁。如何仅踰岁，复赋弟行役。岁律亦已暮，风烈雪漫漫。去路阻且长，念子衣裘单。严之水沦漪，其山复苍苍。子陵钓游地，草木有馀光。我昔临此州，民容拙使君。子行为多谢，慰彼无毫分。别驾亦何事，休戚理则同。但使民受惠，无论别驾功。巍巍孤高亭，念我昔所喟。子也时一登，千载起立志。义路本如砥，利径剧羊肠。何以书子绅，世德不可忘。自昔谨交际，人情易因循。敬始以念终，君子贵守身。邻邦吕正字，质疑时以书。校官有袁子，苦语莫厌渠。藐兹遗体重，相对子与予。祝子以自爱，念不忝厥初。云满南阳陌，书藏善和宅。行行重回首，无使归思隔。送子目力短，朔风吹我裾。心焉独如结，子也当念予。
别离情所钟十二章章四句送定叟弟之官严陵·其一
作者：张栻
朝代：宋

别离情所钟，会合意无斁。如何仅踰岁，复赋弟行役。
别离情所钟十二章章四句送定叟弟之官严陵·其一
作者：张栻
朝代：宋

别离情所钟，会合意无斁。
如何仅踰岁，復赋弟行役。
别离情所钟十二章章四句送定叟弟之官严陵·其七
作者：张栻
朝代：宋
体裁：五言绝句

义路本如砥，利径剧羊肠。何以书子绅，世德不可忘。
别离情所钟十二章章四句送定叟弟之官严陵·其三
作者：张栻
朝代：宋

严之水沦漪，其山复苍苍。子陵钓游地，草木有馀光。
别离情所钟十二章章四句送定叟弟之官严陵·其三
作者：张栻
朝代：宋

严之水沦漪，其山復苍苍。
子陵钓游地，草木有余光。
别离情所钟十二章章四句送定叟弟之官严陵·其九
作者：张栻
朝代：宋
体裁：五言绝句

邻邦吕正字，质疑时以书。校官有袁子，苦语莫厌渠。
别离情所钟十二章章四句送定叟弟之官严陵·其二
作者：张栻
朝代：宋
体裁：五言绝句

岁律亦已暮，风烈雪漫漫。去路阻且长，念子衣裘单。
别离情所钟十二章章四句送定叟弟之官严陵·其五
作者：张栻
朝代：宋
体裁：五言绝句

别驾亦何事，休戚理则同。但使民受惠，无论别驾功。
别离情所钟十二章章四句送定叟弟之官严陵·其八
作者：张栻
朝代：宋
体裁：五言绝句

自昔谨交际，人情易因循。敬始以念终，君子贵守身。
别离情所钟十二章章四句送定叟弟之官严陵·其六
作者：张栻
朝代：宋
体裁：五言绝句

巍巍孤高亭，念我昔所喟。子也时一登，千载起立志。
别离情所钟十二章章四句送定叟弟之官严陵·其十
作者：张栻
朝代：宋
体裁：五言绝句

藐兹遗体重，相对子与予。祝子以自爱，念不忝厥初。
别离情所钟十二章章四句送定叟弟之官严陵·其十一
作者：张栻
朝代：宋
体裁：五言绝句

云满南阳陌，书藏善和宅。行行重回首，无使归思隔。
别离情所钟十二章章四句送定叟弟之官严陵·其十二
作者：张栻
朝代：宋
体裁：五言绝句

送子目力短，朔风吹我裾。心焉独如结，子也当念予。
别离情所钟十二章章四句送定叟弟之官严陵·其四
作者：张栻
朝代：宋
体裁：五言绝句

我昔临此州，民容拙使君。子行为多谢，慰彼无毫分。
前日从赵漕饮因得遍观所藏书帖之富既归戏成三绝简之
作者：张栻
朝代：宋

乌云夭矫天欲雨，虚堂美荫共徜徉。开奁百轴惊传玩，更觉人间六月凉。旧藏自是承平物，新轴收从古道旁。人间好事戒多得，防有雷霆下取将。今古驱驰翰墨场，何人下笔到颜杨。君侯知我有书癖，乞与西台字几行。
前日从赵漕饮因得遍观所藏书帖之富既戏成三
作者：张栻
朝代：宋
体裁：七言绝句

乌云夭矫天欲雨，虚堂美荫共徜徉。开奁百轴惊传玩，更觉人间六月凉。
前日从赵漕饮因得遍观所藏书帖之富既戏成三
作者：张栻
朝代：宋
体裁：七言绝句

今古驱驰翰墨场，何人下笔到颜杨。君侯知我有书癖，乞与西台字几行。
前日从赵漕饮因得遍观所藏书帖之富既戏成三
作者：张栻
朝代：宋
体裁：七言绝句

旧藏自是承平物，新轴收从古道旁。人间好事戒多得，防有雷霆下取将。
十三日晨起霜晴用定王台韵赋此
作者：张栻
朝代：宋
体裁：五言律诗

晴岚开岳镇，云雨断阳台。日出寒光迥，川平秀色回。兴随天际雁，诗寄岭头梅。盛事它年说，凭君记玉杯。
十三日晨起霜晴用定王台韵赋此
作者：张栻
朝代：宋

晴岚开岳镇，云雨断阳台。
日出寒光迥，川平秀色回。
兴随天际鴈，诗寄岭头梅。
盛事它年说，凭君记玉杯。
十二月乙卯登岳阳楼丙辰再登
作者：张栻
朝代：宋
体裁：七言绝句

维舟径上岳阳楼，风雨排空暝不收。明日重来天色好，君山元自翠光浮。
十二月十六日夜枕上闻雷已而大雪
作者：张栻
朝代：宋

春信梅边动，雷声枕上惊。忽看窗纸白，顿觉竹声清。江海空余梦，壶觞起自倾。朝来倚楼处，玉树满湘城。
十二月十六日夜枕上闻雷已而大雪
作者：张栻
朝代：宋

春信梅边动，雷声枕上惊。忽看窗纸白，顿觉竹声清。江海空馀梦，壶觞起自倾。朝来倚楼处，玉树满湘城。
十五日再登祝融峰用台字韵
作者：张栻
朝代：宋
体裁：五言律诗

今朝风日霁，共约再登台。人在云端上，僧从天际回。岩头风戛竹，林畔雪欺梅。浊酒消寒气，无妨饮数杯。
十五日过小孤山
作者：张栻
朝代：宋
体裁：五言律诗

沃野迥千里，岿然突孤标。崖分势亦裂，江静影频摇。栖鹘巢何险，盘柯冻不凋。吾行足观览，未觉客程遥。
十四日陪黄仲秉渡湘饮岳麓台上分韵得长字
作者：张栻
朝代：宋

支筇穿百级，把酒问春光。乔木依然在，幽兰只自芳。未当湘水满，更觉橘洲长。暝色犹回首，天涯话故乡。
十四日陪黄仲秉渡湘饮岳麓台上分韵得长字
作者：张栻
朝代：宋
体裁：五言律诗

支筇穿百级，把酒问春光。乔木依然在，幽兰祇自芳。未当湘水满，更觉橘洲长。暝色犹回首，天涯话故乡。
南岳庵僧寄上封新茶风味甚高薄暮分送韩廷玉李嵩老
作者：张栻
朝代：宋
体裁：七言绝句

浮瓯雪色喜初尝，中有祝融风露香。径欲与君同晤赏，短檠清夜正相望。
南轩木犀
作者：张栻
朝代：宋
体裁：七言绝句

不随秋月閟天香，冰雪丛中见缕黄。却得清寒惜花地，少须梅影慰孤芳。
句
作者：张栻
朝代：宋
体裁：句

郴山足奇变，其水复清美。
句
作者：张栻
朝代：宋

郴山足奇变，其水復清美。
叶夷中屡以书求予记敬斋予往年尝为亲旧为记
作者：张栻
朝代：宋

向来屡着敬斋语，天恐多言意未明。今日报君惟一句，工夫端的贵躬行。
叶夷中屡以书求予记敬斋予往年尝为亲旧为记及铭矣今独成两绝句寄之
作者：张栻
朝代：宋

聪明用处翻多暗，机巧萌时正自痴。若识圣门持敬味，临深履薄更何之。向来屡著敬斋语，正恐多言意未明。今日报君惟一句，工夫端的贵躬行。
叶夷中屡以书求予记敬斋予往年尝为亲旧为记及铭矣今独成两绝句寄之·其一
作者：张栻
朝代：宋
体裁：七言绝句

聪明用处翻多暗，机巧萌时正自痴。若识圣门持敬味，临深履薄更何之。
叶夷中屡以书求予记敬斋予往年尝为亲旧为记及铭矣今独成两绝句寄之·其二
作者：张栻
朝代：宋

向来屡着敬斋语，正恐多言意未明。
今日报君惟一句，工夫端的贵躬行。
叶夷中屡以书求予记敬斋予往年尝为亲旧为记及铭矣今独成两绝句寄之·其二
作者：张栻
朝代：宋

向来屡著敬斋语，正恐多言意未明。今日报君惟一句，工夫端的贵躬行。
同元晦择之游岳道遇大雪马上作
作者：张栻
朝代：宋

驱车望衡岳，羣山政参差。
微风忽南来，云幕为四垂。
炎官挟蓐收，从以万玉妃。
庭荧亦何有，尺璧仍珠玑。
奇货吾敢居，妙意良自知。
林峦倏变化，辙迹平高低。
乔松与修竹，错立呈瑰姿。
清新足遐寄，浩荡多余思。
平生湘南道，未省有此奇。
况復得佳友，晤言相追随。
茅檐举杯酒，旅榻诵新诗。
更约登绝顶，同观霁色时。
同元晦择之游岳道遇大雪马上作
作者：张栻
朝代：宋

驱车望衡岳，群山政参差。微风忽南来，云幕为四垂。炎官挟蓐收，从以万玉妃。庭荧亦何有，尺璧仍珠玑。奇货吾敢居，妙意良自知。林峦倏变化，辙迹平高低。乔松与修竹，错立呈瑰姿。清新足遐寄，浩荡多馀思。平生湘南道，未省有此奇。况复得佳友，晤言相追随。茅檐举杯酒，旅榻诵新诗。更约登绝顶，同观霁色时。
同游岳麓分韵得洗字
作者：张栻
朝代：宋

游观不作难，呼舟度清泚。新晴宿潦净，群山政如洗。上方着危栏，万象见根柢。寒泉自可斟，况复杂肴醴。高谈下夕阳，邂逅玄钥启。中流发浩歌，月色在波底。
同游岳麓分韵得洗字
作者：张栻
朝代：宋

游观不作难，呼舟度清泚。新晴宿潦净，群山政如洗。上方著危栏，万象见根柢。寒泉自可斟，况复杂肴醴。高谈下夕阳，邂逅玄钥启。中流发浩歌，月色在波底。
同游岳麓分韵得洗字
作者：张栻
朝代：宋

游观不作难，呼舟度清泚。
新晴宿潦凈，羣山政如洗。
上方着危栏，万象见根柢。
寒泉自可斟，况復杂肴醴。
高谈下夕阳，邂逅玄钥启。
中流发浩歌，月色在波底。
吕善化秩满而归两诗赠行
作者：张栻
朝代：宋

令尹三年政，湘民去息思。艰难救灾歉，忧瘁见云为。荐牍今交上，夷途去不疑。正须频顾省，御者可无辞。伯氏相从旧，归来意若何。从渠笑方拙，还我自吟哦。圣有诗书在，人多岁月过。德门好兄弟，夜雨细研磨。
吕善化秩满而归两诗赠行·其一
作者：张栻
朝代：宋
体裁：五言律诗

令尹三年政，湘民去息思。艰难救灾歉，忧瘁见云为。荐牍今交上，夷途去不疑。正须频顾省，御者可无辞。
吕善化秩满而归两诗赠行·其二
作者：张栻
朝代：宋
体裁：五言律诗

伯氏相从旧，归来意若何。从渠笑方拙，还我自吟哦。圣有诗书在，人多岁月过。德门好兄弟，夜雨细研磨。
和元晦十六日下山之韵
作者：张栻
朝代：宋
体裁：五言律诗

归袂随云起，篮舆趁雪明。山僧苦留客，世故却关情。小倚枯藤杖，聊听绝涧声。如何山下客，一笑已来迎。
和元晦后洞山口晚赋
作者：张栻
朝代：宋
体裁：五言律诗

石裂长藤瘦，山围野路深。寒溪千古思，乔木四时阴。更得寻幽侣，何妨拥鼻吟。笑看云出岫，谁是此无心。
和元晦咏画壁
作者：张栻
朝代：宋
体裁：七言绝句

松杉夹路自清阴，溪水有源谁复寻。忽见画图开四壁，悠然端亦慰予心。
和元晦咏画壁
作者：张栻
朝代：宋

松杉夹路自清阴，溪水有源谁復寻。
忽见画图开四壁，悠然端亦慰予心。
和元晦咏雪
作者：张栻
朝代：宋
体裁：七言绝句

兀坐竹舆穿涧壑，仰看石径接烟霞。是间故有春消息，散作千林琼玉花。
和元晦怀定叟戏作
作者：张栻
朝代：宋
体裁：七言绝句

路入青山小作程，每逢佳处忆吾人。山林朝市休关念，认取临深履薄身。
和元晦怀定叟戏作
作者：张栻
朝代：宋

路入青山小作程，每逢佳处忆吾人。山林朝市休在念，认取临深履薄身。
和元晦择之有诗见怀
作者：张栻
朝代：宋
体裁：五言律诗

作别又如许，何当置我旁。卷舒书在手，展转月侵床。合志师千载，相思谩一方。临风三叹息，此意渺难量。
和元晦方广版屋
作者：张栻
朝代：宋
体裁：五言绝句

葺盖非陶埴，年深自碧差。如何乱心曲，不忍诵秦诗。
和元晦晚霞
作者：张栻
朝代：宋
体裁：七言绝句

早来雪意遮空碧，晚喜晴霞散绮红。便可悬知明旦事，一轮明月快哉风。
和元晦林间残雪之韵
作者：张栻
朝代：宋

眼中光洁尽琼瑶，未觉郁蓝宫殿遥。石壁长林冰箸落，锵然玉佩响层霄。
和元晦林间残雪之韵
作者：张栻
朝代：宋

眼中光洁尽琼瑶，未觉鬰蓝宫殿遥。
石壁长林冰筯落，锵然玉佩响层霄。
和元晦赠上封和老
作者：张栻
朝代：宋

上方元自好，一榻有余清。只趁晨钟起，宁闻山鸟声。高僧足幽事，野客富诗情。试问峰头景，今朝作麽生。
和元晦赠上封长老
作者：张栻
朝代：宋

上方元自好，一榻有余清。
祇趁晨钟起，宁闻山鸟声。
高僧足幽事，野客富诗情。
试问峯头景，今朝作么生。
和元晦赠上封长老
作者：张栻
朝代：宋

上方元自好，一榻有馀清。祇趁晨钟起，宁闻山鸟声。高僧足幽事，野客富诗情。试问峰头景，今朝作么生。
和元晦醉下祝融
作者：张栻
朝代：宋

云气飘飘御晚风，笑谈嘘吸满心胸。
须臾敛尽还空碧，露出天边无数峯。
和元晦醉下祝融
作者：张栻
朝代：宋
体裁：七言绝句

云气飘飘御晚风，笑谈嘘吸满心胸。须臾敛尽还空碧，露出天边无数峰。
和元晦雪压竹韵
作者：张栻
朝代：宋
体裁：七言绝句

山行景物总清奇，知费山翁几许诗。雪急风号联骑日，月明霜净倚阑时。
和元晦雪压竹韵
作者：张栻
朝代：宋

山行景物总清奇，知费山翁几许诗。
雪急风号联骑日，月明霜凈倚阑时。
和元晦马迹桥
作者：张栻
朝代：宋
体裁：七言绝句

便请行从马迹桥，何须乘鹤簉丛霄。殷勤底事登临去，不为山僧苦见招。
和友人梦游四山
作者：张栻
朝代：宋

故人畴昔隐西峰，野寺幽房一径通。无复老僧谈旧事，空余修竹满清风。梦中寻胜忘南北，句里论心岂异同。我欲壁间题唱和，他年留得诧南公。
和友人梦游西山
作者：张栻
朝代：宋

故人畴昔隐西峰，野寺幽房一径通。无复老僧谈旧事，空馀修竹满清风。梦中寻胜忘南北，句里论心岂异同。我欲壁间题唱和，他年留得诧南公。
和友人梦游西山
作者：张栻
朝代：宋

故人畴昔隠西峰，野寺幽房一径通。
无復老僧谈旧事，空余修竹满清风。
梦中寻胜忘南北，句裏论心岂异同。
我欲壁间题唱和，他年留得诧南公。
和吴伯承
作者：张栻
朝代：宋

一苇湘可航，风涛逮春深。裴台咫尺地，勇往复雨淫。窗前几红药，俯首如不禁。悠悠览物化，了了知予心。卜邻得佳士，问学方骎骎。端如云间鹤，不受尘埃侵。应门有长须，杖策许相寻。匪为食有鱼，杞桋采墙阴。听我清庙诗，三叹有馀音。洋洋百世下，斯道岂陆沉。君看有本源，发端自涔涔。愿君勉勿倦，抱膝试长吟。傥臻名教乐，何必怀山林。新诗尚来嗣，庶以贻规箴。
和吴伯承
作者：张栻
朝代：宋

一苇湘可航，风涛逮春深。
裴台咫尺地，勇往復雨淫。
窗前几红药，俯首如不禁。
悠悠览物化，了了知予心。
卜邻得佳士，问学方骎骎。
端如云间鹤，不受尘埃侵。
应门有长鬚，杖策许相寻。
匪为食有鱼，杞桋采墙阴。
听我清庙诗，三叹有余音。
洋洋百世下，斯道岂陆沉。
君看有本源，发端自涔涔。
愿君勉勿倦，抱膝试长吟。
傥臻名教乐，何必怀山林。
新诗尚来嗣，庶以贻规箴。
和吴伯承
作者：张栻
朝代：宋

一苇湘可航，风涛逮春深。
裴台咫尺地，勇生复雨淫。
窗前几红药，俯首如不禁。
悠悠览物化，了了知予心。
卜邻得佳士，问学方骎骎。
端如云间鹤，不受尘埃侵。
应门有长须，杖策许相寻。
匪为食有鱼，杞桋采墙阴。
听我清庙诗，三叹有余音。
洋洋面世下，斯道岂陆沉。
君看有本源，发端自涔涔。
原君勉勿倦，抱膝试长吟。
傥臻名教乐，何必怀山林。
新诗尚来嗣，庶以贻规箴。
和宇文正甫探梅
作者：张栻
朝代：宋

天与孤清迥莫邻，只砂空谷伴幽人。
千林扫迹愁无那，一点横梢眼便亲。
顾影莫惊身易老，哦诗尚觉句能新。
几多生意冰霜里，说与夭桃自在春。
和宇文正甫探梅
作者：张栻
朝代：宋

天与孤清迥莫邻，祇应空谷伴幽人。
千林扫迹愁无那，一点横梢眼便亲。
顾影莫惊身易老，哦诗尚觉句能新。
几多生意冰霜裏，说与夭桃自在春。
和宇文正甫探梅
作者：张栻
朝代：宋

天与孤清迥莫邻，祇应空谷伴幽人。千林扫迹愁无那，一点横梢眼便亲。顾影莫惊身易老，哦诗尚觉句能新。几多生意冰霜里，说与夭桃自在春。
和安国送茶
作者：张栻
朝代：宋
体裁：七言绝句

官焙苍云小卧龙，使君分饷自题封。打门惊起曲肱梦，公案从今又一重。
和定叟送行韵
作者：张栻
朝代：宋

旧别情何限，重逢意豁然。
相看疑似梦，款语不成眠。
但欲灯窗共，其如事役牵。
固应回首处，只在集云前。
和定叟送行韵
作者：张栻
朝代：宋
体裁：五言律诗

旧别情何限，重逢意豁然。相看疑似梦，款语不成眠。但欲灯窗共，其如事役牵。固应回首处，祇在集云前。
和张晋彦游岳麓
作者：张栻
朝代：宋

斋舫凌湮浦，云屏入画图。日烘花炫昼，风定水明湖。布谷佩春种，提壶劝客沽。湘中无限景，赋咏继三都。
和张晋彦游岳麓
作者：张栻
朝代：宋
体裁：五言律诗

斋舫凌烟浦，云屏入画图。日烘花炫昼，风定水明湖。布谷催春种，提壶劝客沽。湘中无限景，赋咏继三都。
和张荆州所寄
作者：张栻
朝代：宋

自古荆州通陆海，只今学士过青钱。笑谭坐子安边策，取次成诗尽可编。
和张荆州所寄
作者：张栻
朝代：宋

自古荆州通陆海，祇今学士过青钱。笑谭坐了安边策，取次成诗尽可编。诗来千里作春妍，尚记城南五亩园。岂但苔痕留屐齿，故应石上有洼樽。有时散策过西邻，共向东风忆故人。芙蓉亭下池水满，敬简堂前杨柳春。钟陵未命千里驾，洞庭亦系沙边舟。闭门读书卧岁晚，世事敢云风马牛。明时未可废谭兵，壮岁宁容便乞身。何人为向沙头去，凭仗慇勤一问津。
和张荆州所寄·其一
作者：张栻
朝代：宋
体裁：七言绝句

自古荆州通陆海，祇今学士过青钱。笑谭坐了安边策，取次成诗尽可编。
和张荆州所寄·其三
作者：张栻
朝代：宋
体裁：七言绝句

有时散策过西邻，共向东风忆故人。芙蓉亭下池水满，敬简堂前杨柳春。
和张荆州所寄·其二
作者：张栻
朝代：宋

诗来千里作春妍，尚记城南五亩园。岂但苔痕留屐齿，故应石上有洼樽。
和张荆州所寄·其二
作者：张栻
朝代：宋

诗来千里作春妍，尚记城南五亩园。
岂但苔痕留屐齿，故应石上有漥罇。
和张荆州所寄·其五
作者：张栻
朝代：宋

明时未可废谭兵，壮岁宁容便乞身。何人为向沙头去，凭仗慇勤一问津。
和张荆州所寄·其五
作者：张栻
朝代：宋

明时未可废谭兵，壮岁宁容便乞身。
何人为向沙头去，凭仗慇懃一问津。
和张荆州所寄·其四
作者：张栻
朝代：宋

钟陵未命千里驾，洞庭亦系沙边舟。闭门读书卧岁晚，世事敢云风马牛。
和张荆州所寄·其四
作者：张栻
朝代：宋

钟陵未命千里驾，洞庭亦繫沙边舟。
闭门读书卧岁晚，世事敢云风马牛。
和德美韩吏部笋诗
作者：张栻
朝代：宋

箨龙春雨后，得势类乘轩。
骤长宁嫌速，骈生讵厌烦。
错连非异族，苍老见玄孙。
色并蒲葵扇，香侵老瓦盆。
静依花影转，新带藓文昏。
外美看彪炳，中虚验晏温。
出栏俄竞秀，侵径恍孤骞。
颖脱锥囊见，森严武库存。
风回飘粉雾，龟拆露坤垠。
生理知无息，神功本不言。
牙筹谁数个，玉斧莫伤根。
错立环兵卫，周罗俨埋藩。
危岑遥寸露，睹浪忽惊奔。
劲节回青眼，齐观壮小园。
严凝难夺志，霡霂合知恩。
蛟鳄蟠深宅，牛羊隐半垣。
委蛇随户牖，撑拄动荃荪。
爱惜兹千亩，高低辨两番。
藐真应莫称，著谱欲重论。
岂止同苞茂，真成后嗣繁。
儿童防戏折，口腹谢空飧。
深夜共椽烛，清朝列戟门。
於菟真笔楗，季子屡髯掀。
北海虽频设，南山可尽髠。
深培资后赏，独倚莫消魂。
看取炎歊候，清阴荫午墩。
和德美韩吏部笋诗
作者：张栻
朝代：宋

箨龙春雨后，得势类乘轩。骤长宁嫌速，骈生讵厌烦。错连非异族，苍老见玄孙。色并蒲葵扇，香侵老瓦盆。静依花影转，新带藓文昏。外美看彪炳，中虚验晏温。出栏俄竞秀，侵径恍孤骞。颖脱锥囊见，森严武库存。风回飘粉雾，龟拆露坤垠。生理知无息，神功本不言。牙筹谁数个，玉斧莫伤根。错立环兵卫，周罗俨翰藩。危岑遥寸露，睹浪忽惊奔。劲节回青眼，齐观壮小园。严凝难夺志，霢霂合知恩。蛟鳄蟠深宅，牛羊隐半垣。委蛇随户牖，撑拄动荃荪。爱惜滋千亩，高低辨两番。藐真应莫称，著谱欲重论。岂止同苞茂，真成后嗣繁。儿童防戏折，口腹谢空飧。深夜共椽烛，清朝列戟门。于菟真笔楗，季子屡髯掀。北海虽频设，南山可尽髡。深培资后赏，独倚莫消魂。看取炎歊候，清阴荫午暾。
和德美韩吏部笋诗
作者：张栻
朝代：宋

箨龙春雨后，得势类乘轩。
骤长宁嫌速，骈生讵厌烦。
错连非异族，苍老见玄孙。
色并蒲葵扇，香侵老瓦盆。
静依花影转，新带藓文昏。
外美看彪炳，中虚验晏温。
出栏俄竞秀，侵径恍孤骞。
颖脱锥囊见，森严武库存。
风回飘粉雾，龟拆露坤垠。
生理知无息，神功本不言。
牙筹谁数箇，玉斧莫伤根。
错立环兵卫，周罗俨翰藩。
危岑遥寸露，睹浪忽惊奔。
劲节回青眼，齐观壮小园。
严凝难夺志，霢霂合知恩。
蛟鰐蟠深宅，牛羊隠半垣。
委蛇随户牖，撑拄动荃荪。
爱惜滋千亩，高低辨两番。
藐真应莫称，着谱欲重论。
岂止同苞茂，真成后嗣繁。
儿童防戏折，口腹谢空飧。
深夜共椽烛，清朝列戟门。
于菟真笔楗，季子屡髯掀。
北海虽频设，南山可尽髠。
深培资后赏，独倚莫消魂。
看取炎歊候，清阴荫午暾。
和择之登祝融峰口占
作者：张栻
朝代：宋

祝融高处好，拂石从林端。云梦从渠小，乾坤本自宽。加眸增浩荡，出语觉高寒。明日重来看，宁应取次还。
和择之登祝融峰口占
作者：张栻
朝代：宋

祝融高处好，拂石坐林端。云梦从渠小，乾坤本自宽。回眸增浩荡，出语觉高寒。明日重来看，宁应取次还。
和择之登祝融峰口占
作者：张栻
朝代：宋

祝融高处好，拂石坐林端。
云梦从渠小，干坤本自宽。
回眸增浩荡，出语觉高寒。
明日重来看，宁应取次还。
和择之看雪
作者：张栻
朝代：宋
体裁：五言律诗

岳背三冬雪，真同不夜城。野云何晃荡，涧水助空明。行橐多新句，青山有旧盟。堂堂身世事，渠谩说三生。
和择之福岩回望岳市
作者：张栻
朝代：宋
体裁：七言绝句

回首尘寰去渺然，山中别是一风烟。好乘晴色上高顶，要看清霜明月天。
和择之赋枯木
作者：张栻
朝代：宋

阴崖虎豹露须牙，元是枯槎着藓花。不向明堂支万祀，玄冬苦节未须夸。
和择之赋枯木
作者：张栻
朝代：宋

阴崖虎豹露须牙，元是枯槎著藓花。不向明堂支万祀，玄冬苦节未须誇。
和择之赋枯木
作者：张栻
朝代：宋

阴崖虎豹露鬚牙，元是枯槎着藓花。
不向明堂支万祀，玄冬苦节未须夸。
和择之赋泉声
作者：张栻
朝代：宋

试问今宵涧底声，何如三叹有余音。堂中衲子还知否，月白风清底处寻。
和择之赋泉声
作者：张栻
朝代：宋

试问今宵涧底声，何如三叹有馀音。堂中衲子还知否，月白风清底处寻。
和择之赋霜月
作者：张栻
朝代：宋
体裁：七言绝句

月华明洁好霜天，遥指层城几暮烟。妙意此时谁与寄，美人湘水隔娟娟。
和择之韵
作者：张栻
朝代：宋

山中好景年年在，人事多端日日新。
不向青山生恋着，只缘身世总非真。
和择之韵
作者：张栻
朝代：宋

山中好景年年在，人事多端日日新。
不向青山生恋着，祇缘身世总非真。
和择之韵
作者：张栻
朝代：宋

山中好景年年在，人事多端日日新。不向青山生恋著，祇缘身世总非真。
和择之韵
作者：张栻
朝代：宋

旧说峯头寺，真成杖屦来。
却寻泥路滑，更喜野云堆。
寒积三冬雪，阳生九地雷。
城中几亲友，为说看山回。
和择之韵
作者：张栻
朝代：宋
体裁：五言律诗

旧说峰头寺，真成杖屦来。却寻泥路滑，更喜野云堆。寒积三冬雪，阳生九地雷。城中几亲友，为说看山回。
和故旧招馆
作者：张栻
朝代：宋
体裁：七言绝句

牢落诗盟寒欲灰，非君怀抱若为开。未阑樽酒论文意，拂榻应须有待来。
和朱元晦韵
作者：张栻
朝代：宋
体裁：七言绝句

一见琼山眼为青，马蹄不觉渡沙汀。如今谁是王摩诘，为写清新入画屏。
和杨教授
作者：张栻
朝代：宋

道在无今昔，才难有屈伸。青编知了意，白眼付时人。镜里颜容旧，胸中事业新。绝叹知味鲜。渠自说甘辛。
和杨教授
作者：张栻
朝代：宋

道在无今昔，才难有屈伸。青编知了意，白眼付时人。镜里颜容旧，胸中事业新。绝叹知味鲜，渠自说甘辛。客少从蒿长，居深懒户开。孤城岁云莫，瘦马子能来。长策怜葵向，新诗更雨催。相看前日事，此首忍重回。
和杨教授·其一
作者：张栻
朝代：宋

道在无今昔，才难有屈伸。
青编知了意，白眼付时人。
镜裏颜容旧，胸中事业新。
绝叹知味鲜，渠自说甘辛。
和杨教授·其一
作者：张栻
朝代：宋

道在无今昔，才难有屈伸。青编知了意，白眼付时人。镜里颜容旧，胸中事业新。绝叹知味鲜，渠自说甘辛。
和杨教授·其二
作者：张栻
朝代：宋
体裁：五言律诗

客少从蒿长，居深懒户开。孤城岁云莫，瘦马子能来。长策怜葵向，新诗更雨催。相看前日事，此首忍重回。
和查仲文雪中即席所赋
作者：张栻
朝代：宋

方帽冲泥有客来，九衢俗眼莫惊猜。一樽相对十年外，两脚新从万里回。壮志未随衰鬓改，孤怀良为故人开。雪中细放梅花发，不用匆匆羯鼓催。
和查仲文雪中即席所赋
作者：张栻
朝代：宋

方帽衝泥有客来，九衢俗眼莫惊猜。
一樽相对十年外，两脚新从万里回。
壮志未随衰鬓改，孤怀良为故人开。
雪中细放梅花发，不用匆匆羯鼓催。
和正父游榕溪韵
作者：张栻
朝代：宋

隔岸高低露碧山，眼明使作故园看。直从榕影度轻舫，更傍溪光抚曲栏。鸿雁来希空怅望，梅花开早未初寒。喜君万里同情话，明月清风足佐欢。
和正父游榕溪韵
作者：张栻
朝代：宋
体裁：七言律诗

隔岸高低露碧山，眼明便作故园看。直从榕影度轻舫，更傍溪光抚曲栏。鸿雁来希空怅望，梅花开早未初寒。喜君万里同情话，明月清风足佐欢。
和石通判酌白鹤泉
作者：张栻
朝代：宋
体裁：七言律诗

谈天终日口澜翻，来乞清甘醒舌根。满座松声闻金石，微澜鹤影漾瑶琨。淡中知味谁三咽，妙处相期岂一樽。有本自应来不竭，滥觞端可验龙门。
和石通判酌白鹤泉
作者：张栻
朝代：宋

谈天终日口澜翻，来乞清甘醒舌根。
满座松声闻金石，微澜鹤影漾瑶琨。
淡中知味谁三嚥，妙处相期岂一樽。
有本自应来不竭，滥觞端可验龙门。
和答郑宪分赠米帖
作者：张栻
朝代：宋
体裁：七言绝句

字中有笔米博士，片纸人间什袭藏。好帖袖归终日看，从渠车马闹康庄。
和签郑宪分赠米帖
作者：张栻
朝代：宋

字中有笔米博士，片纸人间什袭藏好。
好帖袖归终日看，从渠车马闹康庄。
和陈择之春日四绝
作者：张栻
朝代：宋

花落花开总可怜，峤南亦复好风烟。雨馀起我故园梦，漠漠浮鸥水拍天。年华冉冉春将半，花事匆匆雨满城。想复东郊变新绿，未妨携酒趁初晴。泗上当时鼓瑟人，风雩岂是乐闲身。言外默传千圣旨，胸中长有四时春。日长渐有简编乐，春半已将樱笋来。无数青山相慰藉，有时明月共裴徊。
和陈择之春日四绝·其一
作者：张栻
朝代：宋

花落花开总可怜，峤南亦复好风烟。雨馀起我故园梦，漠漠浮鸥水拍天。
和陈择之春日四绝·其一
作者：张栻
朝代：宋

花落花开总可怜，峤南亦復好风烟。
雨余起我故园梦，漠漠浮鸥水拍天。
和陈择之春日四绝·其三
作者：张栻
朝代：宋
体裁：七言绝句

泗上当时鼓瑟人，风雩岂是乐闲身。言外默传千圣旨，胸中长有四时春。
和陈择之春日四绝·其二
作者：张栻
朝代：宋
体裁：七言绝句

年华冉冉春将半，花事匆匆雨满城。想复东郊变新绿，未妨携酒趁初晴。
和陈择之春日四绝·其二
作者：张栻
朝代：宋

年华冉冉春将半，花事匆匆雨满城。
想復东郊变新绿，未妨携酒趁初晴。
和陈择之春日四绝·其四
作者：张栻
朝代：宋
体裁：七言绝句

日长渐有简编乐，春半已将樱笋来。无数青山相慰藉，有时明月共裴徊。
和黄仲秉喜雨
作者：张栻
朝代：宋

雨凉窗户好，佳木正阴阴。畎亩忧时念，乾坤济物心。引泉聊自照，移竹更亲临。尚想皇华使，风前拥鼻吟。
和黄仲秉喜雨
作者：张栻
朝代：宋

雨凉窗户好，佳木正阴阴。
畎亩忧时念，干坤济物心。
引泉聊自照，移竹更亲临。
尚想皇华使，风前拥鼻吟。
和黄仲秉喜雨
作者：张栻
朝代：宋

雨凉窗户好，佳木正阴阴。畎畎忧时念，乾坤济物心。引泉聊自照，移竹更亲临。尚想皇华使，风前拥鼻吟。
和黄仲秉喜雨
作者：张栻
朝代：宋

雨后清泉绕舍流，悬知耘耜遍南州。占相岁事端无恙，劳苦农人亦少休。好句收功经百鍊，弥旬不见便三秋。闲来只愿长丰稔，江海白鸥盟共求。
和黄仲秉喜雨
作者：张栻
朝代：宋

雨后清泉遶舍流，悬知耘耜遍南州。
占相岁事端无恙，劳苦农人亦少休。
好句收功经百炼，弥旬不见便三秋。
闲来只愿长丰稔，江海白鸥盟共求。
和黄漕雪中将至长沙
作者：张栻
朝代：宋

吾道元如砥，人间谩畏途。
未容舟泝峡，且泛雪平湖。
子孝宁投杼，天回看脱弧。
不应从我懒，欲老豆麻区。
和黄漕雪中将至长沙
作者：张栻
朝代：宋

吾道元如砥，人间谩畏途。未容舟溯峡，且泛雪平湖。子孝宁投杼，天回看脱弧。不应从我懒，欲老豆麻区。
喜广仲伯逢来会
作者：张栻
朝代：宋
体裁：七言律诗

二阮向来俱莫逆，支筇为我到山巅。浊醪共饮聊复尔，胜集于今亦偶然。人立千峰秋色里，月生沧海暮云边。高谈此地曾知几，一笑归来对榻眠。
喜广仲伯逢来会
作者：张栻
朝代：宋

二阮向来俱莫逆，支筇为我到山巅。
浊醪共饮聊復尔，胜集于今亦偶然。
人立千峯秋色裏，月生沧海暮云边。
高谈此地曾知几，一笑归来对榻眠。
喜闻定叟弟归
作者：张栻
朝代：宋
体裁：五言律诗

吾弟三年别，归舟半月程。瘦肥应似旧，欢喜定如兄。秋日联鸿影，凉窗听雨声。人间团聚乐，身外总云轻。
喜雨呈安国
作者：张栻
朝代：宋

悬知雨意未渠已，一夜檐声到枕间。晓上高楼望云气，蛰龙千丈起西山。早秧出陇蚕已丝，眼中一雨正垂垂。农家辛苦渠能识，请诵周公七月诗。向来恻怛哀矜意，便觉雨满乾坤间。城东大士宁关汝，民倚邦侯如泰山。凉生椽笔试乌丝，妙语便作星斗垂。我亦小窗无一事，细倾新酒和公诗。
喜雨呈安国
作者：张栻
朝代：宋

早身出陇蚕已丝，眼中一雨正垂垂。
农家辛苦渠能识，请诵周公七月诗。
喜雨呈安国
作者：张栻
朝代：宋
体裁：五言律诗

望岁民心切，为霖帝力均。崇朝变炎暑，举目尽清新。坎坎连村鼓，熙熙万室春。北窗凉枕簟，安稳到闲人。
喜雨呈安国·其一
作者：张栻
朝代：宋
体裁：七言绝句

悬知雨意未渠已，一夜檐声到枕间。晓上高楼望云气，蛰龙千丈起西山。
喜雨呈安国·其三
作者：张栻
朝代：宋

向来恻怛哀矜意，便觉雨满乾坤间。城东大士宁关汝，民倚邦侯如泰山。
喜雨呈安国·其三
作者：张栻
朝代：宋

向来恻怛哀矜意，便觉雨满干坤间。
城东大士宁关汝，民倚邦侯如泰山。
喜雨呈安国·其二
作者：张栻
朝代：宋
体裁：七言绝句

早秧出陇蚕已丝，眼中一雨正垂垂。农家辛苦渠能识，请诵周公七月诗。
喜雨呈安国·其四
作者：张栻
朝代：宋
体裁：七言绝句

凉生椽笔试乌丝，妙语便作星斗垂。我亦小窗无一事，细倾新酒和公诗。
四月二十日与客来城南积潦方盛湖光恬然如平
作者：张栻
朝代：宋

泽国盛梅雨，涨潦弥两涘。常时侵溢患，乃复到城市。纳湖迫西闉，冲突固其于。今年筑堤防，楗石细积累。艰辛迄崇成，龟鱼亦欢喜。节宣有程度，盈缩无壅底。昨宵水没岸，民居例迁徙。走马来问讯，屹若坚城垒。江涛从渺茫，湖光自清泚。小舟足游泳，新荷方薿薿。嘉我二三客，共此风日美。相期寂寞滨，雅意淡如水。念言堤防功，得失乃如彼。而况检身者，讵可忘所止。明朝更哦诗，斯言或当纪。
四月二十日与客来城南积潦方盛湖光恬然如平时泛舟终日分韵得水字
作者：张栻
朝代：宋

泽国盛梅雨，涨潦弥两涘。常时侵溢患，乃复到城市。纳湖迫西闉，冲突固其理。今年筑堤防，楗石细积累。艰辛迄崇成，龟鱼亦欢喜。节宣有程度，盈缩无壅底。昨宵水没岸，民居例迁徙。走马来问讯，屹若坚城垒。江涛从渺茫，湖光自清泚。小舟足游泳，新荷方薿薿。嘉我二三客，共此风日美。相期寂寞滨，雅意淡如水。念言堤防功，得失乃如彼。而况检身者，讵可忘所止。明朝更哦诗，斯言或当纪。
四月二十日与客来城南积潦方盛湖光恬然如平时泛舟终日分韵得水字
作者：张栻
朝代：宋

泽国盛梅雨，涨潦弥两涘。
常时侵溢患，乃復到城市。
纳湖迫西闉，衝突固其理。
今年筑堤防，楗石细积累。
艰辛迄崇成，龟鱼亦欢喜。
节宣有程度，盈缩无壅底。
昨宵水没岸，民居例迁徙。
走马来问讯，屹若坚城垒。
江涛从渺茫，湖光自清泚。
小舟足游泳，新荷方薿薿。
嘉我二三客，共此风日美。
相期寂寞滨，雅意淡如水。
念言堤防功，得失乃如彼。
而况检身者，讵可忘所止。
明朝更哦诗，斯言或当纪。
四月四日饮吴仲立家海桐花下吴伯承以事不至寄诗来次韵
作者：张栻
朝代：宋
体裁：七言绝句

翠盖亭边春色归，还来把酒及开时。坐无车公欢意少，犹得风前读好诗。
坟庵枕上追怆赋此
作者：张栻
朝代：宋

秋气恻恻侵户牖，霜林风过犹余音。八年泪湿龙塘土，展转不眠中夜心。
坟庵枕上追怆赋此
作者：张栻
朝代：宋

秋气恻恻侵户牖，霜林风过犹馀音。八年泪湿龙塘土，展转不眠中夜心。
城南即事
作者：张栻
朝代：宋

一春风雨水平湖，更觉湖心月榭孤。坐看百花开落遍，依然山色对清庐。
城南即事
作者：张栻
朝代：宋

月榭当湖景最句，故人千里寄新题。
背栏看字成相忆，何日能来步柳堤。
城南即事
作者：张栻
朝代：宋

活泉细引忽盈沟，自绕书斋阶阶流。添得眼前无限思，石桥竹坞共清幽。一春风雨水平湖，更觉湖心月榭孤。坐看百花开落遍，依然山色对清卢。东风吹得绿成阴，积雨初收柳絮轻。记取湘中最佳处，橘花开时香满城。月榭当湖景最奇，故人千里寄新题。背栏看字成相忆，何日能来步柳堤。茅亭水溜四周遭，花木经春一一高。却望西山隔江水，径思一叶泛云涛。枕边风雨过今春，起步园林已绿阴。更向坡头望湘浦，水云无际绕遥岑。
城南即事·其一
作者：张栻
朝代：宋

活泉细引忽盈沟，自绕书斋阶阶流。添得眼前无限思，石桥竹坞共清幽。
城南即事·其一
作者：张栻
朝代：宋

活泉细引忽盈沟，自遶书斋阶阶流。
添得眼前无限思，石桥竹坞共清幽。
城南即事·其三
作者：张栻
朝代：宋
体裁：七言绝句

东风吹得绿成阴，积雨初收柳絮轻。记取湘中最佳处，橘花开时香满城。
城南即事·其二
作者：张栻
朝代：宋
体裁：七言绝句

一春风雨水平湖，更觉湖心月榭孤。坐看百花开落遍，依然山色对清卢。
城南即事·其五
作者：张栻
朝代：宋
体裁：七言绝句

茅亭水溜四周遭，花木经春一一高。却望西山隔江水，径思一叶泛云涛。
城南即事·其六
作者：张栻
朝代：宋

枕边风雨过今春，起步园林已绿阴。更向坡头望湘浦，水云无际绕遥岑。
城南即事·其六
作者：张栻
朝代：宋

枕边风雨过今春，起步园林已绿阴。
更向坡头望湘浦，水云无际遶遥岑。
城南即事·其四
作者：张栻
朝代：宋
体裁：七言绝句

月榭当湖景最奇，故人千里寄新题。背栏看字成相忆，何日能来步柳堤。
城南杂咏二十首·东渚
作者：张栻
朝代：宋
体裁：五言绝句

团团凌风桂，宛在水之东。月色穿林影，却下碧波中。
城南杂咏二十首·丽泽
作者：张栻
朝代：宋
体裁：五言绝句

长哦伐木篇，伫立以望子。日暮飞鸟归，门前长春水。
城南杂咏二十首·书楼
作者：张栻
朝代：宋
体裁：五言绝句

高楼出林杪，中有千载书。昔人不可见，倚槛意何如。
城南杂咏二十首·兰涧
作者：张栻
朝代：宋

艺兰北涧侧，涧曲风纡余。
愿言植根固，芬芳长慰予。
城南杂咏二十首·兰涧
作者：张栻
朝代：宋

艺兰北涧侧，涧曲风纡馀。愿言植根固，芬芳长慰予。
城南杂咏二十首·卷云亭
作者：张栻
朝代：宋

云生山气佳，云卷山色静。隐几亦何心，此意相与永。
城南杂咏二十首·卷云亭
作者：张栻
朝代：宋

云生山气佳，云卷山色静。
隠几亦何心，此意相与永。
城南杂咏二十首·咏归桥
作者：张栻
朝代：宋
体裁：五言绝句

四序有佳趣，今古盖共兹。桥边独微吟，回首忘所之。
城南杂咏二十首·山斋
作者：张栻
朝代：宋

叠石小峥嵘，修篁高下生。地偏人迹罕，古井辘轳鸣。
城南杂咏二十首·山斋
作者：张栻
朝代：宋

迭石小峥嵘，修篁高下生。
地偏人迹罕，古井辘轳鸣。
城南杂咏二十首·石濑
作者：张栻
朝代：宋
体裁：五言绝句

流泉自清写，触石短长鸣。穷年竹根底，和我读书声。
城南杂咏二十首·纳湖
作者：张栻
朝代：宋
体裁：五言绝句

原原锡潭水，汇此南城阴。岸花有开落，水盈无浅深。
城南杂咏二十首·船斋
作者：张栻
朝代：宋
体裁：五言绝句

窗低芦苇秋，便有江湖思。久已倦垂纶，游鱼不须避。
城南杂咏二十首·蒙轩
作者：张栻
朝代：宋

开轩仅寻丈，水竹亦萧疎。
客来须起敬，题榜了翁书。
城南杂咏二十首·蒙轩
作者：张栻
朝代：宋

开轩仅寻丈，水竹亦萧疏。客来须起敬，题榜了翁书。
墨梅
作者：张栻
朝代：宋

眼明三伏见此画，便觉冰霜低岁寒。唤起生香来不断，故应不作墨花看。
墨梅
作者：张栻
朝代：宋

眼明三伏见此画，便觉冰霜抵岁寒。唤起生香来不断，故应不作墨花看。日暮横斜又一枝，水边记我独吟诗。不妨更作江南雨，并写青青叶下垂。
墨梅·其一
作者：张栻
朝代：宋
体裁：七言绝句

眼明三伏见此画，便觉冰霜抵岁寒。唤起生香来不断，故应不作墨花看。
墨梅·其二
作者：张栻
朝代：宋

日暮横斜又一枝，水边记我独吟诗。
不妨更作江南雨，併写青青叶下垂。
墨梅·其二
作者：张栻
朝代：宋

日暮横斜又一枝，水边记我独吟诗。不妨更作江南雨，并写青青叶下垂。
外弟信臣总干西归驻舟沙岸得半月之款于其行口占道别
作者：张栻
朝代：宋

外家源流远，文物被诸孙。嗟我数年来，颇识佳弟昆。酥酪本同味，兰芷非殊根。竞爽有如此，知当大其门。信也来过我，气貌清而温。方忻驻足地，中有静者存。皎然明月光，岂复受浊浑。埙篪迭和时，此理试共论。
外弟信臣总干西归驻舟沙岸得半月之款于其行口占道别
作者：张栻
朝代：宋

外家源流远，文物被诸孙。
嗟我数年来，颇识佳弟昆。
酥酪本同味，兰芷非殊根。
竞爽有如此，知当大其门。
信也来过我，气貌清而温。
方忻驻足地，中有静者存。
皎然明月光，岂復受浊浑。
埙箎迭和时，此理试共论。
外弟信臣总干西归驻舟沙岸得半月之款於其行
作者：张栻
朝代：宋

外家源流远，文物被诸孙。嗟我数年来，颇识佳弟昆。酥酪本同味，兰芷非殊根。竞爽有如此，知当天其门。信也来过我，气貌清而温。方忻驻足地，中有静者存。皎然明月光，岂复受浊浑。埙篪迭和时，此理试共论。
多景楼
作者：张栻
朝代：宋
体裁：五言律诗

畴昔南徐地，登临北固楼。平原迷故国，沧海接江流。木落烟莎晚，城孤鼓角秋。寄言鸥鹭侣，吾已具扁舟。
夜得岳后庵僧家园新茶甚不多辄分数碗奉伯承
作者：张栻
朝代：宋
体裁：七言绝句

小园茶树数十许，走寄萌芽初得尝。虽无山顶烟岚润，亦有灵泉一派香。
大云岩
作者：张栻
朝代：宋
体裁：古风

平地起突兀，颓然若负龟。初疑斤斧凿，安得此巧奇。乃知化工巧，精意运神机。岩深翠长滴，冲冲阅四时。
如梦令
作者：张栻
朝代：宋
体裁：词

柳眼笑窥人送。袅娜舞腰纤弄。那更柳眉效蹙，三件皆出众。尊重。尊重。已作一场春梦。
子远使君出守广汉始获倾盖诸官赋诗赠别某广
作者：张栻
朝代：宋

地生落南州，分与岷峨疎。朅来荆江上，所忻近乡闾。吾乡多隽豪，杂遝来舟车。时从说情话，颇觉中怀舒。中间识胡公，粹美真璠玙。心远气自静，话简意有余。向来有推毂，入校中秘书。名场万夫立，人亟我则徐。拳拳抱忠爱，百虑才一摅。白云已在望，思亲惜居诸。乞州枌榆边，政以便版舆。同舍挽不住，清风挟归裾。观君进退间，此岂为名誉。春帆肯小驻，论父良慰予。爱君秉质高，且复富蓄储。任重则道无，原言勿踟蹰。吾州得贤牧，父老想乐胥。我亦有一廛，径思归荷锄。
子远使君出守广汉始获倾盖诸官赋诗赠别某广汉人也故末章及之
作者：张栻
朝代：宋

半生落南州，分与岷峨疎。
朅来荆江上，所忻近乡闾。
吾乡多隽豪，杂沓来舟车。
时从说情话，颇觉中怀舒。
中间识胡公，粹美真璠玙。
心远气自静，语简意有余。
向来有推毂，入校中秘书。
名场万夫立，人亟我则徐。
拳拳抱忠爱，百虑纔一摅。
白云已在望，思亲惜居诸。
乞州枌榆边，政以便版舆。
同舍挽不住，清风挟归裾。
观君进退间，此岂为名誉。
春帆肯小驻，论交良慰予。
爱君秉质高，且復富蓄储。
任重则道远，愿言勿踟蹰。
吾州得贤牧，父老想乐胥。
我亦有一廛，径思归荷锄。
子远使君出守广汉始获倾盖诸官赋诗赠别某广汉人也故末章及之
作者：张栻
朝代：宋

半生落南州，分与岷峨疏。朅来荆江上，所忻近乡闾。吾乡多隽豪，杂遝来舟车。时从说情话，颇觉中怀舒。中间识胡公，粹美真璠玙。心远气自静，语简意有馀。向来有推毂，入校中秘书。名场万夫立，人亟我则徐。拳拳抱忠爱，百虑才一摅。白云已在望，思亲惜居诸。乞州枌榆边，政以便版舆。同舍挽不住，清风挟归裾。观君进退间，此岂为名誉。春帆肯小驻，论交良慰予。爱君秉质高，且复富蓄储。任重则道远，愿言勿踟蹰。吾州得贤牧，父老想乐胥。我亦有一廛，径思归荷锄。
安国晚酌葵轩分韵得成字
作者：张栻
朝代：宋

桐花三月寒，风雨满江城。使君晚被酒，千骑过友生。名谈宿雾捲，逸气孤云横。挥斥看墨妙，笑语皆诗成。人物有如此，尔辈赖主盟。更呼南邻客，共此樽酒倾。爱我庭下竹，头角方峥嵘。永怀冰雪姿，宁复世俗情。新篇一湔祓，凡木不足程。愿言谨封殖，岁晚长敷荣。
安国晚酌葵轩分韵得成字
作者：张栻
朝代：宋

桐花三月寒，风雨满江城。
使君晚被酒，千骑过友生。
名谈宿雾捲，逸气孤云横。
挥斥看墨妙，笑语皆诗成。
人物有如此，尔辈頼主盟。
更呼南邻客，共此樽酒倾。
爱我庭下竹，头角方峥嵘。
永怀冰雪姿，宁復世俗情。
新篇一湔祓，凡木不足程。
愿言谨封殖，岁晚长敷荣。
安国置酒敬简堂分韵得柳暗六春字
作者：张栻
朝代：宋

桴鼓息荒村，袯襫盛南亩。永日省文书，呼客共樽酒。主人出尘姿，宛是灵和柳。行归帝所游，此地岂淹久。公卧百尺楼，馀子可下瞰。我每奉谈麈，汲古得深探。身外皆为馀，此道要无憾。从渠梅雨天，阴晴递明暗。公憎孔壬面，怪石乃寓目。夜堂发深藏，林立惊满屋。我亦苦嗜此，一见下风伏。何当载而归，妙策三十六。堂下列丝竹，堂上娱佳宾。相看夜未艾，乐此笑语真。风流今属公，我辈但逡巡。文章千古意，翰墨四时春。
安国置酒敬简堂分韵得柳暗六春字
作者：张栻
朝代：宋

桴鼓息荒村，襏襫盛南亩。永日省文书，呼客共樽酒。主人出尘姿，宛是灵和柳。行归帝所游，此地岂淹久。
安国置酒敬简堂分韵得柳暗六春字·其一
作者：张栻
朝代：宋
体裁：古风

桴鼓息荒村，袯襫盛南亩。永日省文书，呼客共樽酒。主人出尘姿，宛是灵和柳。行归帝所游，此地岂淹久。
安国置酒敬简堂分韵得柳暗六春字·其三
作者：张栻
朝代：宋
体裁：古风

公憎孔壬面，怪石乃寓目。夜堂发深藏，林立惊满屋。我亦苦嗜此，一见下风伏。何当载而归，妙策三十六。
安国置酒敬简堂分韵得柳暗六春字·其二
作者：张栻
朝代：宋

公卧百尺楼，余子可下瞰。
我每奉谈麈，汲古得深探。
身外皆为余，此道要无憾。
从渠梅雨天，阴晴递明暗。
安国置酒敬简堂分韵得柳暗六春字·其二
作者：张栻
朝代：宋

公卧百尺楼，馀子可下瞰。我每奉谈麈，汲古得深探。身外皆为馀，此道要无憾。从渠梅雨天，阴晴递明暗。
安国置酒敬简堂分韵得柳暗六春字·其四
作者：张栻
朝代：宋
体裁：古风

堂下列丝竹，堂上娱佳宾。相看夜未艾，乐此笑语真。风流今属公，我辈但逡巡。文章千古意，翰墨四时春。
定叟弟生朝遣诗为寿
作者：张栻
朝代：宋

我昔在严城，惟子桂林思。旧游复更践，相望仍今兹。行止不可期，会合何参差。况乃近重九，清杯忆同持。想子抚初度，难忘蓼莪诗。而我独东向，慇勤颂期颐。祝子以爱身，永佩过庭规。勉子事远业，昔贤以为师。安车按节度，中道行逶迤。他年老兄弟，鹤发仍庞眉。岁晚话平生，期以无愧辞。及此良未易，兢兢愿同之。
定叟弟生朝遣诗为寿
作者：张栻
朝代：宋

我昔在严城，惟子桂林思。
旧游復更践，相望仍今兹。
行止不可期，会合何参差。
况乃近重九，清杯忆同持。
想子抚初度，难忘蓼莪诗。
而我独东向，慇懃颂期颐。
祝子以爱身，永佩过庭规。
勉子事远业，昔贤以为师。
安车按节度，中道行逶迤。
他年老兄弟，鹤髮仍庞眉。
岁晚话平生，期以无媿辞。
及此良未易，兢兢愿同之。
定叟弟生辰
作者：张栻
朝代：宋
体裁：五言律诗

清秋记弧矢，举酒颂年长。别去今踰岁，情亲祇对床。韦编闲玩味，幕府小徜徉。刮目它时看，光晖映棣棠。
定叟弟频寄黄檗仰山新芽尝口占小诗适灾患亡聊久不得遣寄今日方能写此
作者：张栻
朝代：宋

瘴雨昏昏梅子黄，午窗归梦一绳床。江南云腴忽到眼，中有吾家棠棣香。集云峰顶风霜饱，黄檗洲前水石清。不入贡包供玉食，祇应山泽擅高名。
定叟弟频寄黄檗仰山新芽尝口占小诗适灾患亡聊久不得遣寄今日方能写此·其二
作者：张栻
朝代：宋

集云峰顶风霜饱，黄檗洲前水石清。不入贡包供玉食，祇应山泽擅高名。
定叟弟频寄黄蘖仰山新芽尝口占小诗适灾患亡
作者：张栻
朝代：宋

集云峰顶风霜饱，黄蘗洲前水石清。
不入贡包供玉食，只应山泽擅高名。
定叟弟频寄黄蘗仰山新芽尝口占小诗适灾患亡聊久不得遣寄今日方能写此·其一
作者：张栻
朝代：宋
体裁：七言绝句

瘴雨昏昏梅子黄，午窗归梦一绳床。江南云腴忽到眼，中有吾家棠棣香。
定叟弟频寄黄蘗仰山新芽尝口占小诗适灾患亡聊久不得遣寄今日方能写此·其二
作者：张栻
朝代：宋

集云峯顶风霜饱，黄蘗洲前水石清。
不入贡包供玉食，祇应山泽擅高名。
宿方广寺
作者：张栻
朝代：宋
体裁：五言律诗

俗尘元迥隔，景物自天成。山近四围碧，泉鸣永夜清。月华侵户冷，秋气与云横。晓起寻归路，题诗寄此情。
寄侯彦周
作者：张栻
朝代：宋

塞雁仍南去，慇勤问耒阳。催科应独拙，理发讵能长。邑古弦歌地，年丰鱼稻乡。婆娑还得不，三径未云荒。
寄侯彦周
作者：张栻
朝代：宋

塞雁仍南去，殷勤问耒阳。催科应独拙，理发讵能长。邑古弦歌地，年丰鱼稻乡。婆娑还得不。三径未云荒。
寄侯彦周
作者：张栻
朝代：宋

塞鴈仍南去，慇懃问耒阳。
催科应独拙，理髮讵能长。
邑古絃歌地，年丰鱼稻乡。
婆娑还得不，三径未云荒。
寄宇文邛州
作者：张栻
朝代：宋
体裁：五言律诗

寄语临邛守，相望万里情。有来诗句好，足验教条清。好古从时讪，为邦已政成。无寻子虚赋，忠厚诏诸生。
寄曾节夫
作者：张栻
朝代：宋

曾子别经月，想思如几秋。不应和役叹，却为贾胡留。雨后湖光满，梅边春意浮。须君细商略，晴日共茶瓯。
寄曾节夫
作者：张栻
朝代：宋
体裁：五言律诗

曾子别经月，相思如几秋。不应行役叹，却为贾胡留。雨后湖光满，梅边春意浮。须君细商略，晴日共茶瓯。
寄赵漕
作者：张栻
朝代：宋
体裁：五言律诗

想得昭潭上，儿童夹道迎。皇华今日使，竹马旧时情。梅蕊冬前拆，山光雨后清。使君桃李客，当为驻车旌。
寄题周功父溪园三咏 其三 雪亭
作者：张栻
朝代：宋

溪园平广处，雅称雪中游。疏密看千变，高低共一丘。寒知松节劲，静觉竹声幽。还有故人否，当能著小舟。
寄题周功父溪园三咏 其二 溪亭
作者：张栻
朝代：宋

未识主人面，先为溪上吟。澄潭依近岸，绝壁耸遥林。领略襟期远，登临岁律深。想当轩冕外，三叹有馀音。
寄题周功父溪园三咏·嫣然亭
作者：张栻
朝代：宋
体裁：五言律诗

闻说亭花好，居然似蜀乡。色深姿不俗，香淡意能长。高烛留深夜，轻阴护晚芳。何心较桃李，只拟答春光。
寄题周功父溪园三咏·嫣然亭
作者：张栻
朝代：宋

闻说亭花好，居然似蜀乡。色深姿不俗，香淡意能长。高烛留深夜，轻阴护晚芳。何心较桃李，只拟答春光。未识主人面，先为溪上吟。澄潭依近岸，绝壁耸遥林。领略襟期远，登临岁律深。想当轩冕外，三叹有馀音。溪园平广处，雅称雪中游。疏密看千变，高低共一丘。寒知松节劲，静觉竹声幽。还有故人否，当能著小舟。
寄题周功父溪园三咏·溪亭
作者：张栻
朝代：宋

未识主人面，先为溪上吟。澄潭依近岸，绝壁耸遥林。领略襟期远，登临岁律深。想当轩冕外，三叹有余音。
寄题周功父溪园三咏·雪亭
作者：张栻
朝代：宋

溪园平广处，雅称雪中游。疎密看千变，高低共一丘。寒知松节劲，静觉竹声幽。还有故人否，当能看小舟。
寄题周功父溪园三咏·雪亭
作者：张栻
朝代：宋

溪园平广处，雅称雪中游。
疎密看千变，高低共一丘。
寒知松节劲，静觉竹声幽。
还有故人否，当能着小舟。
寄题建安公梅山堂
作者：张栻
朝代：宋

梅公山色近庭除，胜日供公几杖余。千古谩传栖迹地，当年谁忆爱君书。丹心炯炯元无间，白发星星不用鉏。待得斯民俱奠枕，归来端亦爱吾庐。
寄题建安公梅山堂
作者：张栻
朝代：宋

梅公山色近庭除，胜日供公几杖余。
千古谩传栖迹地，当年谁忆爱君书。
丹心炯炯元无间，白髮星星不用鉏。
待得斯民俱奠枕，归来端亦爱吾庐。
寄题建安公梅山堂
作者：张栻
朝代：宋

梅公山色近庭除，胜日供公几杖馀。千古谩传栖迹地，当年谁忆爱君书。丹心炯炯元无间，白发星星不用锄。待得斯民俱奠枕，归来端亦爱吾庐。
寒食前三日野步乌龙山中石上往往多新芽手撷盈匊酌玉泉煮之芳甘特甚有怀伯承兄赋此以寄
作者：张栻
朝代：宋

披云得新腴，煮泉听松风。
香永味自真，不与余品同。
悠然泊莫留，归来隠疎钟。
念昔湘滨游，年年撷芳丛。
迟日照高岭，新雷惊蛰龙。
落硙快先啜，鼓腹欣策功。
夜灯紫筠窗，香生编简中。
谁与共此乐，臭味有邻翁。
朅来七里城，日月转飞蓬。
山川岂不好，予忧日忡忡。
酌此差自慰，思君復无穷。
寒食前三日野步乌龙山中石上往往多新芽手撷盈匊酌玉泉煮之芳甘特甚有怀伯承兄赋此以寄
作者：张栻
朝代：宋

披云得新腴，煮泉听松风。香永味自真，不与馀品同。悠然泊莫留，归来隐疏钟。念昔湘滨游，年年撷芳丛。迟日照高岭，新雷惊蛰龙。落硙快先啜，鼓腹欣策功。夜灯紫筠窗，香生编简中。谁与共此乐，臭味有邻翁。朅来七里城，日月转飞蓬。山川岂不好，予忧日忡忡。酌此差自慰，思君复无穷。
寿定叟弟
作者：张栻
朝代：宋

为邦和气满乡闾，袖手还家乐有余。案上简编元好在，闲中日月更宽舒。功名且要身长健，寻尺何求计不疎。好泛菊英斟寿酒，扁舟吾欲赋归欤。
寿定叟弟
作者：张栻
朝代：宋

为邦和气满乡闾，袖手还家乐有馀。案上简编元好在，闲中日月更宽舒。功名且要身长健，寻尺何求计不疏。好泛菊英斟寿酒，扁舟吾欲赋归欤。
寿定叟弟
作者：张栻
朝代：宋

今年黄菊开花早，手撷芳新寿一杯。不用南阳三十斛，家山根蒂好栽培。堂堂自昔源流远，衮衮方来事业长。驷马安车遵大道，正须缓辔不须忙。向来相望各天涯，两载团栾似旧时。只恐桐江来趣驾，明年把酒又相思。
寿定叟弟
作者：张栻
朝代：宋

闻说清朝对紫宸，君王侧席屡咨询。惟应民瘼开陈切，故遣分符验抚循。闻说严人爱贰车，呻吟赴愬赖携扶。从今充扩应无倦，千里疲民待子苏。闻说年来更老成，清心寡欲厌纷纭。固知造物有深意，端享修龄看策勋。秋风想已治归装，吾亦扁舟具碧湘。世味祇应谙历遍，何如兄弟对方床。年年桂绽菊开时，长忆芳樽共一卮。请诵周人和乐句，全胜三叹陟冈诗。
寿定叟弟·其一
作者：张栻
朝代：宋
体裁：七言绝句

今年黄菊开花早，手撷芳新寿一杯。不用南阳三十斛，家山根蒂好栽培。
寿定叟弟·其一
作者：张栻
朝代：宋
体裁：七言绝句

闻说清朝对紫宸，君王侧席屡咨询。惟应民瘼开陈切，故遣分符验抚循。
寿定叟弟·其三
作者：张栻
朝代：宋
体裁：七言绝句

向来相望各天涯，两载团栾似旧时。只恐桐江来趣驾，明年把酒又相思。
寿定叟弟·其三
作者：张栻
朝代：宋
体裁：七言绝句

闻说年来更老成，清心寡欲厌纷纭。固知造物有深意，端享修龄看策勋。
寿定叟弟·其二
作者：张栻
朝代：宋
体裁：七言绝句

堂堂自昔源流远，衮衮方来事业长。驷马安车遵大道，正须缓辔不须忙。
寿定叟弟·其二
作者：张栻
朝代：宋

闻说严人爱贰车，呻吟赴愬赖携扶。从今充扩应无倦，千里疲民待子苏。
寿定叟弟·其二
作者：张栻
朝代：宋

闻说严人爱贰车，呻吟赴愬頼携扶。
从今充扩应无倦，千里疲民待子苏。
寿定叟弟·其五
作者：张栻
朝代：宋

年年桂绽菊开时，长忆芳樽共一卮。请诵周人和乐句，全胜三叹陟冈诗。
寿定叟弟·其五
作者：张栻
朝代：宋

年年桂绽菊开时，长忆芳樽共一巵。
请诵周人和乐句，全胜三叹陟冈诗。
寿定叟弟·其四
作者：张栻
朝代：宋
体裁：七言绝句

秋风想已治归装，吾亦扁舟具碧湘。世味祇应谙历遍，何如兄弟对方床。
小园荼蘼盛开伯承以诗见督置酒于此为增不敏之叹
作者：张栻
朝代：宋
体裁：七言律诗

留连红紫计无从，晚惜芬芳万卉空。枕上几回清梦断，风前政可碧纱笼。春随夜雨但三叹，韵入香醪尚一中。长有花开消息在，不应鸣鼓便相攻。
尧庙
作者：张栻
朝代：宋

明祀崇千载，荒山拱万灵。
插天巉绝壁，飞瀑下空庭。
绘事存淳古，真风寄杳冥。
苹繁何以荐，帝德日惟馨。
尧庙
作者：张栻
朝代：宋

明祀崇千载，荒山拱万灵。插天巉绝壁，飞瀑下空庭。绘事存淳古，真风寄杳冥。蘋繁何以荐，帝德日惟馨。
展省龙塘有作
作者：张栻
朝代：宋

十年衡山阴，驱马几往还。
山色如故人，牧竖随马鞍。
俯伏长松下，清晨涕汍澜。
念昔初拱把，兹焉影团栾。
白云归何时，日月如转环。
矫首祝融峯，依前倚高寒。
于焉百感集，欲去良独难。
展省龙塘有作
作者：张栻
朝代：宋

十年衡山阴，驱马几往还。山色如故人，牧竖随马鞍。俯伏长松下，清晨涕汍澜。念昔初拱把，兹焉影团栾。白云归何时，日月如转环。矫首祝融峰，依前倚高寒。于焉百感集，欲去良独难。
展省龙塘有作
作者：张栻
朝代：宋

十年衡山阴，驱马几往还。山色如故人，牧竖随马鞍。俯伏长松下，清晨涕汍澜。念昔初拱把，兹焉影团栾。白云归何时，日月如转环。矫首祝融峰，依前倚高寒。於焉百感集，欲去良独难。
岁晚烹试小春建茶
作者：张栻
朝代：宋
体裁：七言绝句

阳月藏春妙莫窥，灵芽粟粒露全机。煮泉独啜寒窗夜，已觉东风天际归。
岭南荔枝不可寄远龙眼新熟辄以五百颗奉晦叔或可与伯逢共一酌也
作者：张栻
朝代：宋

荔子如今尚典刑，秋林圆实著嘉名。虽无赪玉南风面，却耐筠笼千里行。手自封题寄故人，聊将风味赴诗唇。千年尚忆唐羌疏，不污华清驿骑尘。
岭南荔枝不可寄远龙眼新熟辄以五百颗奉晦叔或可与伯逢共一酌也·其一
作者：张栻
朝代：宋

荔子如今尚典刑，秋林圆实着嘉名。
虽无赪玉南风面，却耐筠笼千里行。
岭南荔枝不可寄远龙眼新熟辄以五百颗奉晦叔或可与伯逢共一酌也·其一
作者：张栻
朝代：宋
体裁：七言绝句

荔子如今尚典刑，秋林圆实著嘉名。虽无赪玉南风面，却耐筠笼千里行。
岭南荔枝不可寄远龙眼新熟辄以五百颗奉晦叔或可与伯逢共一酌也·其二
作者：张栻
朝代：宋
体裁：七言绝句

手自封题寄故人，聊将风味赴诗唇。千年尚忆唐羌疏，不污华清驿骑尘。
岳后步月
作者：张栻
朝代：宋

衡岳山边霜夜月，青松影裏看婵娟。
正须我辈为领略，寒入衣襟未得眠。
岳后步月
作者：张栻
朝代：宋
体裁：七言绝句

衡岳山边霜夜月，青松影里看婵娟。正须我辈为领略，寒入衣襟未得眠。
崖边积雪取食清甚赋此
作者：张栻
朝代：宋
体裁：七言绝句

阴崖积雪射寒光，入齿清甘得味尝。应是山神知客意，故将琼液沃诗肠。
帐干周君桂林相从之旧已亥莫春出岭迂道相过
作者：张栻
朝代：宋
体裁：五言律诗

江北逢新雨，湘南忆旧游。能来慰岑寂，恨不小迟留。日月徒催老，巧名浪自愁。惟应编简乐，在己可深求。
平时兄弟间十三章四句送定叟弟之官桂林
作者：张栻
朝代：宋

南山有佳木，柯叶正敷荣。
原图岁晚功，大用宁小成。
平时兄弟间十三章四句送定叟弟之官桂林
作者：张栻
朝代：宋

庭萱既荒芜，彩绶委尘土。
子叹予咨嗟，寒窗夜风雨。
平时兄弟间十三章章四句送定叟弟之官桂林
作者：张栻
朝代：宋

平时兄弟间，未省别离味。别时已不堪，别后何由慰。庭萱既荒芜，綵绶委尘土。子叹予咨嗟，寒窗夜风雨。逮此闲暇日，赖有先世书。与子共紬绎，舍去情何如。呜呼忠献公，典则垂后裔。遗言故在耳，夕惕当自厉。何以嗣先烈，匪论达与穷。永惟正大体，不远日用中。履度如履冰，犹恐有不及。毫釐傥不念，放去如决拾。事业无欲速，燕逸不可求。速成适多害，求逸翻百忧。南山有佳木，柯叶正敷荣。愿图岁晚功，大用宁小成。岁晚岂不念，风雨漂摇之。但当护木根，纷纭尔何为。岭海坐清静，府公金玉姿。幕府省文书，简编可委蛇。十步有茂草，会府宜多贤。亲仁古所贵，更诵伐木篇。闻之元城公，南州宜止酒。止酒纵未能，少饮还得不。子行日以远，我思日以长。政或少閒暇，书来不可忘。
平时兄弟间十三章章四句送定叟弟之官桂林·其一
作者：张栻
朝代：宋
体裁：五言绝句

平时兄弟间，未省别离味。别时已不堪，别后何由慰。
平时兄弟间十三章章四句送定叟弟之官桂林·其七
作者：张栻
朝代：宋
体裁：五言绝句

事业无欲速，燕逸不可求。速成适多害，求逸翻百忧。
平时兄弟间十三章章四句送定叟弟之官桂林·其三
作者：张栻
朝代：宋

逮此闲暇日，赖有先世书。与子共紬绎，舍去情何如。
平时兄弟间十三章章四句送定叟弟之官桂林·其三
作者：张栻
朝代：宋

逮此闲暇日，頼有先世书。
与子共紬绎，舍去情何如。
平时兄弟间十三章章四句送定叟弟之官桂林·其九
作者：张栻
朝代：宋
体裁：五言绝句

岁晚岂不念，风雨漂摇之。但当护木根，纷纭尔何为。
平时兄弟间十三章章四句送定叟弟之官桂林·其二
作者：张栻
朝代：宋

庭萱既荒芜，綵绶委尘土。子叹予咨嗟，寒窗夜风雨。
平时兄弟间十三章章四句送定叟弟之官桂林·其二
作者：张栻
朝代：宋

庭萱既荒芜，綵绶委尘土。
子嘆予咨嗟，寒窗夜风雨。
平时兄弟间十三章章四句送定叟弟之官桂林·其五
作者：张栻
朝代：宋
体裁：五言绝句

何以嗣先烈，匪论达与穷。永惟正大体，不远日用中。
平时兄弟间十三章章四句送定叟弟之官桂林·其八
作者：张栻
朝代：宋
体裁：五言绝句

南山有佳木，柯叶正敷荣。愿图岁晚功，大用宁小成。
平时兄弟间十三章章四句送定叟弟之官桂林·其六
作者：张栻
朝代：宋
体裁：五言绝句

履度如履冰，犹恐有不及。毫釐傥不念，放去如决拾。
平时兄弟间十三章章四句送定叟弟之官桂林·其十
作者：张栻
朝代：宋
体裁：五言绝句

岭海坐清静，府公金玉姿。幕府省文书，简编可委蛇。
平时兄弟间十三章章四句送定叟弟之官桂林·其十一
作者：张栻
朝代：宋
体裁：五言绝句

十步有茂草，会府宜多贤。亲仁古所贵，更诵伐木篇。
平时兄弟间十三章章四句送定叟弟之官桂林·其十三
作者：张栻
朝代：宋
体裁：五言绝句

子行日以远，我思日以长。政或少閒暇，书来不可忘。
平时兄弟间十三章章四句送定叟弟之官桂林·其十二
作者：张栻
朝代：宋
体裁：五言绝句

闻之元城公，南州宜止酒。止酒纵未能，少饮还得不。
平时兄弟间十三章章四句送定叟弟之官桂林·其四
作者：张栻
朝代：宋
体裁：五言绝句

呜呼忠献公，典则垂后裔。遗言故在耳，夕惕当自厉。
平父求笋炙既并以法授之乃用往岁张安国诗韵为谢辄复和答
作者：张栻
朝代：宋

知君友竹君，宁使食无肉。更哦脯笋诗，句妙骚可仆。南公鲑菜伧父齑，嗜好自尔元非痴。君但将从力啖此，大胜折腰乡里儿。
平父求笋炙既并以法授之乃用往岁张安国诗韵为谢辄復和答
作者：张栻
朝代：宋

知君友竹君，宁使食无肉。
更哦脯笋诗，句妙骚可仆。
南公鲑菜伧父齑，嗜好自尔元非痴。
君但将从力噉此，大胜折腰乡里儿。
平父求笋炙既并以法授之用往岁张安国诗韵为
作者：张栻
朝代：宋

知君友竹君，宁使食无肉。更哦脯笋诗，句妙骚可仆。南公鲑菜伧父齏，嗜好自尔元非痴。君但将从力噉此，大胜折腰乡里儿。
广汉黄仲秉即转运使治之东作亭扁以楚翠盖取杜陵所谓楚岫千峰翠者属客赋诗
作者：张栻
朝代：宋

维衡屹南荒，作镇自开辟。蟠根结地厚，面势倚空碧。陂陀数州境，高下相接迹。麓山乃其趾，神秀固未极。定王十里城，处处见山色。知谁长在眼，嗟此尘中客。观风君独暇，延纳到几席。得句恍忘言，寄兴渺今昔。自君之东来，民瘼极探索。仁言彻九关，宁惧虎豹厄。诹询遍南亩，民肥吾则瘠。筑亭一舒啸，逮此百忧隙。看山傥不愧，隐几亦聊适。寄语后来者，此意当无斁。
广汉黄仲秉即转运使治之东作亭扁以楚翠盖取杜陵所谓楚岫千峰翠者属客赋诗
作者：张栻
朝代：宋

维衡屹南荒，作镇自开闢。
蟠根结地厚，面势倚空碧。
陂陀数州境，高下相接迹。
麓山乃其趾，神秀固未极。
定王十里城，处处见山色。
知谁长在眼，嗟此尘中客。
观风君独暇，延纳到几席。
得句恍忘言，寄兴渺今昔。
自君之东来，民瘼极探索。
仁言彻九关，宁惧虎豹厄。
诹询遍南亩，民肥吾则瘠。
筑亭一舒啸，逮此百忧隙。
看山傥不愧，隠几亦聊适。
寄语后来者，此意当无斁。
庐山有胜处曰卧龙南康朱使君始筑茅绘诸葛武
作者：张栻
朝代：宋

庐山仙灵宅，佳处固非一。颇闻卧龙胜，幽常谅难匹。悬瀑泻琮碀，石壁两崒嵂。草木被光辉，波澜动回没。今年朱使君，下马恍若失。徘徊领妙趣，指点筑茅室。为爱卧龙名，英姿慨超轶。於焉俨绘事，长风起萧瑟。仿佛梁父吟，尚想翁抱膝。惨澹风云会，飘忽日月疾。独存经世心，千载讵可汩。褰裳欲从之，云涛渺寒日。
庐山有胜处曰卧龙南康朱使君始筑茅绘诸葛武侯像于其中以书属予赋诗寄题此篇
作者：张栻
朝代：宋
体裁：古风

庐山仙灵宅，佳处固非一。颇闻卧龙胜，幽深谅难匹。悬瀑泻琮琤，石壁两崒嵂。草木被光辉，波澜动回没。今年朱使君，下马恍若失。徘徊领妙趣，指点筑茅室。为爱卧龙名，英姿慨超轶。于焉俨绘事，长风起萧瑟。髣髴梁父吟，尚想翁抱膝。惨澹风云会，飘忽日月疾。独存经世心，千载讵可汩。褰裳欲从之，云涛渺寒日。
庐陵李直卿以复名其斋求予诗久未暇也今日雪
作者：张栻
朝代：宋

万化根原天地心，几人於此费追寻。
端倪不远君看取，妙用何曾间古今。
庐陵李直卿以复名其斋求予诗久未暇也今日雪
作者：张栻
朝代：宋

李侯索我复斋诗，此理难明信者稀。要识圣贤端的意，须於动处见天机。
庐陵李直卿以复名其斋求予诗久未暇也今日雪霁登楼偶得此遂书以赠顾惟圣门精微纲领岂浅陋所能发祇增三叹
作者：张栻
朝代：宋

李侯索我复斋诗，此理难明信者稀。要识圣贤端的意，须于动处见天机。万化根原天地心，几人于此费追寻。端倪不远君看取，妙用何曾间古今。
庐陵李直卿以复名其斋求予诗久未暇也今日雪霁登楼偶得此遂书以赠顾惟圣门精微纲领岂浅陋所能发祇增三叹·其一
作者：张栻
朝代：宋
体裁：七言绝句

李侯索我复斋诗，此理难明信者稀。要识圣贤端的意，须于动处见天机。
庐陵李直卿以復名其斋求予诗久未暇也今日雪霁登楼偶得此遂书以赠顾惟圣门精微纲领岂浅陋所能发祇增三叹·其一
作者：张栻
朝代：宋

李侯索我復斋诗，此理难明信者稀。
要识圣贤端的意，须于动处见天机。
庐陵李直卿以復名其斋求予诗久未暇也今日雪霁登楼偶得此遂书以赠顾惟圣门精微纲领岂浅陋所能发祇增三叹·其二
作者：张栻
朝代：宋
体裁：七言绝句

万化根原天地心，几人于此费追寻。端倪不远君看取，妙用何曾间古今。
庚申过青草湖
作者：张栻
朝代：宋
体裁：五言律诗

已越重湖险，张帆胜顺流。乱云藏野寺，横网闹渔舟。物色湖南好，风霜岁晚谋。未知荒歉后，得似向来不。
廉州何使君挽诗二首
作者：张栻
朝代：宋

橘井登贤籍，槐宫并俊游。姓名题雁塔，文字上瀛洲。青简穷千载，朱轓但一州。有怀终未试，眼看落山丘。忆昔湟江上，相逢意便倾。胸中元浩荡，笔下更纵横。士伏徐公德，人言景倩清。定应乡里敬，枌社祭先生。
廉州何使君挽诗二首·其一
作者：张栻
朝代：宋
体裁：五言律诗

橘井登贤籍，槐宫并俊游。姓名题雁塔，文字上瀛洲。青简穷千载，朱轓但一州。有怀终未试，眼看落山丘。
廉州何使君挽诗二首·其一
作者：张栻
朝代：宋

橘井登贤籍，槐宫并俊游。
姓名题鴈塔，文字上瀛洲。
青简穷千载，朱轓但一州。
有怀终未试，眼看落山丘。
廉州何使君挽诗二首·其二
作者：张栻
朝代：宋
体裁：五言律诗

忆昔湟江上，相逢意便倾。胸中元浩荡，笔下更纵横。士伏徐公德，人言景倩清。定应乡里敬，枌社祭先生。
廖宪送牡丹用海棠韵复走笔戏和之
作者：张栻
朝代：宋

绿叶满园风雨余，君家花事岭中无。眼明见此复三叹，京洛名园忆上腴。
廖宪送牡丹用海棠韵复走笔戏和之
作者：张栻
朝代：宋

绿叶满园风雨馀，君家花事岭中无。眼明见此复三叹，京洛名园忆上腴。报答春光须著语，年来老我不能奇。风前娟好有馀态，未必此花如此诗。
廖宪送牡丹用海棠韵复走笔戏和之·其一
作者：张栻
朝代：宋

绿叶满园风雨馀，君家花事岭中无。眼明见此复三叹，京洛名园忆上腴。
廖宪送牡丹用海棠韵复走笔戏和之·其二
作者：张栻
朝代：宋

报答春光须著语，年来老我不能奇。风前娟好有馀态，未必此花如此诗。
廖宪送牡丹用海棠韵復走笔戏和之·其一
作者：张栻
朝代：宋

绿叶满园风雨余，君家花事岭中无。
眼明见此復三叹，京洛名园忆上腴。
廖宪送牡丹用海棠韵復走笔戏和之·其二
作者：张栻
朝代：宋

报答春光须着语，年来老我不能奇。
风前娟好有余态，未必此花如此诗。
张子囦携二子西归求予诗为赋此以致乡党之义
作者：张栻
朝代：宋

穷冬泝荆江，风急波涛怒。
张君一叶舟，追逐任掀舞。
时从古岸边，颇得班荆语。
君家岷山下，须眉挟风雨。
万里垂橐归，问君自何苦。
两儿纔过膝，秀色隠眉宇。
昨者试省中，旁观正如堵。
诵书声琅琅，亦復记训诂。
呼前与酬答，进止良应矩。
我为三咨嗟，每见必摩拊。
祝君须爱惜，事业贵有序。
美质在陶冶，如器无苦窳。
道远方愁予，速成戒自古。
可使利欲风，居然熏肺腑。
良心人所同，爱敬发端绪。
岷江本一勺，东流贯吴楚。
但当养其源，日进自莫御。
君归闭门思，予言或可取。
张子囦携二子西归求予诗为赋此以致乡党之义
作者：张栻
朝代：宋

穷冬泝荆江，风急波涛怒。张君一叶舟，追逐任掀舞。时从古岸边，颇得班荆语。君家岷山下，须眉挟风雨。万里生橐归，问君自何苦。两儿才过膝，秀色隐眉宇。昨者试省中，旁观正如堵。诵书声琅琅，亦复记训诂。呼前与酬答，进止良应矩。我为三咨嗟，每见必摩拊。祝君须爱惜，事业贵有序。美质在陶冶，如器无苦窳。道远方愁予，速成戒自古。可使利欲风，居然熏肺腑。良心人所同，爱敬发端绪。岷江本一勺，东流贯吴楚。但当养其源，日进自莫御。君归闭门思，予言或可取。
张子渊携二子西归求予诗为赋此以致乡党之义
作者：张栻
朝代：宋

穷冬溯荆江，风急波涛怒。张君一叶舟，追逐任掀舞。时从古岸边，颇得班荆语。君家岷山下，须眉挟风雨。万里垂橐归，问君自何苦。两儿才过膝，秀色隐眉宇。昨者试省中，旁观正如堵。诵书声琅琅，亦复记训诂。呼前与酬答，进止良应矩。我为三咨嗟，每见必摩拊。祝君须爱惜，事业贵有序。美质在陶冶，如器无苦窳。道远方愁予，速成戒自古。可使利欲风，居然熏肺腑。良心人所同，爱敬发端绪。岷江本一勺，东流贯吴楚。但当养其源，日进自莫禦。君归闭门思，予言或可取。
张子真杨政光吴德夫追路湘源赋此以别
作者：张栻
朝代：宋

驱车出严关，触热归路长。
一雨羣物苏，吾行亦清凉。
灕水自南去，湘流正洋洋。
眷言二三友，跋马勤送将。
萧然短长亭，每语夜未央。
张子名家驹，千里方腾骧。
杨郎岭中彦，而能敛锋铓。
延陵旧所熟，气味固难忘。
向来幕府游，三秀丽斋房。
居然出别语，分袂楚粤乡。
人生会有别，勿悲参与商。
独有赠言意，临岐更平章。
风俗易移人，宦途剧羊肠。
千钧有不守，决去飞鸟翔。
要当勉自持，诗书作金汤。
他年相会处，刮目看增光。
为谢桂父老，无泽留一方。
惟余石间字，时与洗苔苍。
张子真杨政光吴德夫追路湘源赋此以别
作者：张栻
朝代：宋

驱车出严关，触热归路长。一雨群物苏，吾行亦清凉。漓水自南去，湘流正洋洋。眷言二三友，跋马勤送将。萧然短长亭，每语夜未央。张子名家驹，千里方腾骧。杨郎岭中彦，而能敛锋铓。延陵旧所熟，气味固难忘。向来幕府游，三秀丽斋房。居然出别语，分袂楚粤乡。人生会有别，勿悲参与商。独有赠言意，临岐更平章。风俗易移人，宦途剧羊肠。千钧有不守，决去飞鸟翔。要当勉自持，诗书作金汤。他年相会处，刮目看增光。为谢桂父老，无泽留一方。惟馀石间字，时与洗苔苍。
张子真杨政光吴德夫追路湘源赋此心别
作者：张栻
朝代：宋

驱车出严关，触热归路长。一雨群物苏，吾行亦清凉。漓水自南去，湘流正洋洋。眷言二三友，跋马勤送将。萧然短长亭，每语夜未央。张子名家驹，千里方腾骧。杨郎岭中彦，而能敛锋铓。延陵旧所熟，气味固难忘。向来幕府游，三秀丽斋房。居然出别语，分袂楚粤乡。人生会有别，勿悲参与商。独有赠言意，临岐更平章。风俗易移人，宦途剧羊肠。千钧有不守，决去飞鸟翔。要当勉自持，诗书作金汤。他年相会处，刮目看增光。为谢桂父老，无泽留一方。惟余石间字，时与洗苔苍。
张安国约同赋仇氏㔶瓮酒
作者：张栻
朝代：宋

人间炎热不可耐，君家瓮头春未央。想当醉倒卧永日，梦绕清淮归故乡。后生那得识此酒，从君乞方还肯否。徽州作赋为欷歔，荆州诗来端起予。
张安国约同赋仇氏㔶瓮酒
作者：张栻
朝代：宋

人间炎热不可耐，君家瓮头春未央。
想当醉倒卧永日，梦遶清淮归故乡。
后生那得识此酒，从君乞方还肯否。
徽州作赋为欷歔，荆州诗来端起予。
彪德美来会于泉有诗因次韵
作者：张栻
朝代：宋

君卧衡山北，我行湘水滨。相逢还莫逆，清绝两无尘。胜集追前日，轻阴近小春。濯缨聊复尔，举首谢簪绅。
彪德美来会于泉有诗因次韵
作者：张栻
朝代：宋

君卧衡山北，我行湘水滨。
相逢还莫逆，清绝两无尘。
胜集追前日，轻阴近小春。
濯缨聊復尔，举首谢簪绅。
彪德美来会于泉有诗因次韵
作者：张栻
朝代：宋

君卧衡山行，我行湘水滨。
相逢还莫逆，清绝两无尘。
胜集追前日，轻阴后小春。
濯缨聊复尔，举首谢簪绅。
憩清风峡
作者：张栻
朝代：宋

扶疎古木矗危梯，开始知经几摄提。还有石桥容客坐，仰看兰若与云齐。风生阴壑方鸣籁，日烈尘寰正望霓。从此上山君努力，瘦藤今日得同携。
憩清风峡
作者：张栻
朝代：宋

扶疏古木矗危梯，开始知经几摄提。还有石桥容客坐，仰看兰若与云齐。风生阴壑方鸣籁，日烈尘寰正望霓。从此上山君努力，瘦藤今日得同携。
户曹庐陵胡君引年求谢事予视其精力未衰留之踰半载乃今告去不復可挽为诗送别澹庵君之叔父也
作者：张栻
朝代：宋
体裁：五言律诗

出守嗟何晚，怀归已倦游。细看浑矍铄，可是畏伊优。幕下倾三语，山中赋四愁。平生大小阮，来往足风流。
所思亭海棠初开折赠两使者将以小诗
作者：张栻
朝代：宋

未须比拟红深浅，更莫平章香有无。过雨夕阳楼上看，千花容有此肤腴。东风著物本无私，红入花梢特地奇。想得霜台春思满，一枝聊遣博新诗。
所思亭海棠初开折赠两使者将以小诗·其二
作者：张栻
朝代：宋

东风著物本无私，红入花梢特地奇。想得霜台春思满，一枝聊遣博新诗。
所思亭海棠初折赠两使者将以小诗
作者：张栻
朝代：宋

东风着物本无私，红入花梢特地奇。
想得霜台春思满，一枝聊遣博新诗。
所思亭海棠初折赠两使者将以小诗
作者：张栻
朝代：宋
体裁：七言绝句

未须比拟红深浅，更莫平章香有无。过雨夕阳楼上看，千花容有此肤腴。
故太子詹事王公挽诗二首
作者：张栻
朝代：宋

大节元无玷，中心本不欺。排奸力扛鼎，忧国鬓成丝。方喜三旌召，俄兴一鉴悲。西风吹泪眼，夫岂哭吾私。睿主龙飞日，如公旧学臣。忠言关国计，清节映廷绅。岁月身多外，江湖泽在民。当年遗直叹，千古更如新。
故太子詹事王公挽诗二首·其一
作者：张栻
朝代：宋
体裁：五言律诗

大节元无玷，中心本不欺。排奸力扛鼎，忧国鬓成丝。方喜三旌召，俄兴一鉴悲。西风吹泪眼，夫岂哭吾私。
故太子詹事王公挽诗二首·其一
作者：张栻
朝代：宋

大节元无玷，中心本不欺。
排姦力扛鼎，忧国鬓成丝。
方喜三旌召，俄兴一鑑悲。
西风吹泪眼，夫岂哭吾私。
故太子詹事王公挽诗二首·其二
作者：张栻
朝代：宋
体裁：五言律诗

睿主龙飞日，如公旧学臣。忠言关国计，清节映廷绅。岁月身多外，江湖泽在民。当年遗直叹，千古更如新。
故观文建安刘公挽诗四首
作者：张栻
朝代：宋

国耻臣当死，公家二世心。忍看垂绝笔，谁续断弦音。精爽今如天，衣冠恨更深。却嗟蜍与志，处世漫侵寻。
故观文建安刘公挽诗四首
作者：张栻
朝代：宋

忆昨登廊庙，忠言达帝聪。所思惟尽瘁，敢复计成功。半世江湖上，千忧寤寐中。汗青谁秉笔，请考众言公。国耻臣当死，公家二世心。忍看垂绝笔，谁续断弦音。精爽今如在，衣冠恨更深。却嗟蜍与志，处世漫侵寻。平日多奇节，中间似富公。天从庐墓请，人说救荒功。辛苦培邦本，雍容遏乱锋。文传遗奏切，更过子囊忠。曾是南荆地，他年竹马迎。旌旂严骑士，弧矢盛民兵。细考规摹旧，还知节制明。思公如岘首，同我泪纵横。
故观文建安刘公挽诗四首·其一
作者：张栻
朝代：宋

忆昨登廊庙，忠言达帝聪。所思惟尽瘁，敢复计成功。半世江湖上，千忧寤寐中。汗青谁秉笔，请考众言公。
故观文建安刘公挽诗四首·其一
作者：张栻
朝代：宋

忆昨登廊庙，忠言达帝聪。
所思惟尽瘁，敢復计成功。
半世江湖上，千忧寤寐中。
汗青谁秉笔，请考众言公。
故观文建安刘公挽诗四首·其三
作者：张栻
朝代：宋
体裁：五言律诗

平日多奇节，中间似富公。天从庐墓请，人说救荒功。辛苦培邦本，雍容遏乱锋。文传遗奏切，更过子囊忠。
故观文建安刘公挽诗四首·其二
作者：张栻
朝代：宋

国耻臣当死，公家二世心。忍看垂绝笔，谁续断弦音。精爽今如在，衣冠恨更深。却嗟蜍与志，处世漫侵寻。
故观文建安刘公挽诗四首·其二
作者：张栻
朝代：宋

国耻臣当死，公家二世心。
忍看垂绝笔，谁续断絃音。
精爽今如在，衣冠恨更深。
却嗟蜍与志，处世漫侵寻。
故观文建安刘公挽诗四首·其四
作者：张栻
朝代：宋

曾是南荆地，他年竹马迎。旌旂严骑士，弧矢盛民兵。细考规摹旧，还知节制明。思公如岘首，同我泪纵横。
故观文建安刘公挽诗四首·其四
作者：张栻
朝代：宋

曾是南荆地，他年竹马迎。
旌旗严骑士，弧矢盛民兵。
细考规摹旧，还知节制明。
思公如岘首，同我泪纵横。
斜川日雪观所赋
作者：张栻
朝代：宋

行客念故里，劳者思少休。如何岁华新，尚尔天南游。涉五遇佳日，品题自名流。聊复揩病眼，沙边玩轻鸥。和风着冠巾，春意动林丘。缅怀千载人，孤高谅难俦。亦有一二士，举酒相劝酬。未知吾故园，草木如此不。政拙甘下考，智短空百忧。赐归傥蒙幸，旧盟良可求。
斜川日雪观所赋
作者：张栻
朝代：宋

行客念故里，劳者思少休。如何岁华新，尚尔天南游。涉五遇佳日，品题自名流。聊复揩病眼，沙边玩轻鸥。和风著冠巾，春意动林丘。缅怀千载人，孤高谅难俦。亦有一二士，举酒相劝酬。未知吾故园，草木如此不。政拙甘下考，智短空百忧。赐归傥蒙幸，旧盟良可求。
斜川日雪观所赋
作者：张栻
朝代：宋

行客念故里，劳者思少休。
如何岁华新，尚尔天南游。
涉五遇佳日，品题自名流。
聊復揩病眼，沙边玩轻鸥。
和风着冠巾，春意动林丘。
缅怀千载人，孤高谅难俦。
亦有一二士，举酒相劝酬。
未知吾故园，草木如此不。
政拙甘下考，智短空百忧。
赐归傥蒙幸，旧盟良可求。
新亭
作者：张栻
朝代：宋
体裁：五言律诗

风景自今古，斯亭今是非。绝怜江水去，还有故山围。得失同千虑，成亏共一机。所思惟谢傅，不但胜淮淝。
方广圣灯
作者：张栻
朝代：宋

阴壑传闻炯夜灯，几人高合费追寻。
山间光景只常事，堪笑尘寰万种心。
方广圣灯
作者：张栻
朝代：宋
体裁：七言绝句

阴壑传闻炯夜灯，几人高閤费追寻。山间光景祇常事，堪笑尘寰万种心。
方广寺睡觉
作者：张栻
朝代：宋
体裁：七言绝句

僧舍孤衾寄此情，庄生梦破晓钟声。浮沤踪迹原无定，惆怅西风一夜清。
方广道中半岭少憩
作者：张栻
朝代：宋
体裁：七言绝句

半岭篮舆小驻肩，眼中已觉渺云烟。山头更尽无穷境，非是人间别有天。
旧闻长沙城东梅坞甚盛近岁亦买园其间念欲一
作者：张栻
朝代：宋

半生客荆楚，历览非一隅。宁知城东路，有此梅万株。瘦马路晓寒，清风起菰蒲。度溪上平坂，顿觉景物殊。霏雪下晴昼，香雾迷前驱。近坡与远岭，玉立同一区。老树固瑰特，小枝亦敷腴。有如众君子，汇聚德不孤。精粗无可拣，酥酪与醍醐。千株未觉多，此语信不诬。班荆或小憩，沽酒时一斟。胜赏谅难尽，昭质知不渝。我有一亩园，丘壑正盘纡。念此缟袂侣，岁晚足我娱。来游自今始，琴书与之俱。回首桃李场，冷淡莫邪揄。
旧闻长沙城东梅坞甚盛近岁亦买园其间念欲一往未果也癸巳仲冬二十有八日始与客游过东屯渡十余里间玉雪弥望平时所未见也归而为诗以纪之
作者：张栻
朝代：宋

半生客荆楚，历览非一隅。
宁知城东路，有此梅万株。
瘦马路晓寒，清风起菰蒲。
度溪上平坂，顿觉景物殊。
霏雪下晴昼，香雾迷前驱。
近坡与远岭，玉立同一区。
老树固瑰特，小枝亦敷腴。
有如众君子，彙聚德不孤。
精粗无可拣，酥酪与醍醐。
千株未觉多，此语信不诬。
班荆或小憩，沽酒时一斟。
胜赏谅难尽，昭质知不渝。
我有十亩园，丘壑正盘纡。
念此缟袂侣，岁晚足我娱。
来游自今始，琴书与之俱。
回首桃李场，冷淡莫邪揄。
旧闻长沙城东梅坞甚盛近岁亦买园其间念欲一往未果也癸巳仲冬二十有八日始与客游过东屯渡十馀里间玉雪弥望平时所未见也归而为诗以纪之
作者：张栻
朝代：宋

半生客荆楚，历览非一隅。宁知城东路，有此梅万株。瘦马路晓寒，清风起菰蒲。度溪上平坂，顿觉景物殊。霏雪下晴昼，香雾迷前驱。近坡与远岭，玉立同一区。老树固瑰特，小枝亦敷腴。有如众君子，汇聚德不孤。精粗无可拣，酥酪与醍醐。千株未觉多，此语信不诬。班荆或小憩，沽酒时一㪺。胜赏谅难尽，昭质知不渝。我有十亩园，丘壑正盘纡。念此缟袂侣，岁晚足我娱。来游自今始，琴书与之俱。回首桃李场，冷淡莫邪揄。
早秋湖亭
作者：张栻
朝代：宋

泽国今年秋气蚤，湖亭清晚独裴徊。翩翻荷盖随风舞，萧瑟松声带雨来。静处岂云身计得，吟边但觉岁华催。悠悠过思凭谁写，多病新来罢酒杯。
早秋湖亭
作者：张栻
朝代：宋
体裁：七言律诗

泽国今年秋气蚤，湖亭清晚独裴徊。翩翻荷盖随风舞，萧瑟松声带雨来。静处岂云身计得，吟边但觉岁华催。悠悠远思凭谁写，多病新来罢酒杯。
时为桂林之役前一日刑部刘公置酒相饯曾节夫
作者：张栻
朝代：宋

通籍念无补，先庐获归休。所忻三载间，暇日从公游。城中十亩园，颇复依清流。渺渺送归雁，翩翩下轻鸥。驾言欲南鹜，踟蹰眷林丘。况且远晤言，公唱孰与酬。祖席近佳日，呼客仍我俦。相与千载思，谁复念此下。新诗更纡余，用以宽离忧。它年南阜约，剥啄时相求。
时为桂林之役前一日刑部刘公置酒相饯曾节夫预焉既而刘公用陶靖节斜川诗韵见贻亦复同赋以谢
作者：张栻
朝代：宋

通籍念无补，先庐获归休。所忻三载间，暇日从公游。城中十亩园，颇复依清流。渺渺送归雁，翩翩下轻鸥。驾言欲南骛，踟蹰眷林丘。况且远晤言，公唱孰与酬。祖席近佳日，呼客仍我俦。相与千载思，谁复念此不。新诗更纡馀，用以宽离忧。它年南阜约，剥啄时相求。
时为桂林之役前一日刑部刘公置酒相饯曾节夫预焉既而刘公用陶靖节斜川诗韵见贻亦復同赋以谢
作者：张栻
朝代：宋

通籍念无补，先庐获归休。
所忻三载间，暇日从公游。
城中十亩园，颇復依清流。
渺渺送归鴈，翩翩下轻鸥。
驾言欲南骛，踟蹰眷林丘。
况且远晤言，公唱孰与酬。
祖席近佳日，呼客仍我俦。
相与千载思，谁復念此不。
新诗更纡余，用以宽离忧。
它年南阜约，剥啄时相求。
春日西兴道中
作者：张栻
朝代：宋

短短菰蒲绿未齐，河洲水暖雁行低。归时须趁春光浅，待得春深意却迷。江梅已过杏花初，尚怯馀寒著萼疏。待得重来几枝在，半随蝶翅半蜂须。岸容山意两溶溶，便是东皇第一功。春色平铺人不见，却将醉眼认繁红。一川晓色鹭分去，两岸烟花莺带来。径欲卜居从钓叟，绿杨缺处竹门开。檐铎无声鸟语稀，径深钟梵出花迟。日长遍绕溪南寺，未信东风属酒旗。
春日西兴道中·其一
作者：张栻
朝代：宋

短短菰蒲绿未齐，河洲水暖雁行低。归时须趁春光浅，待得春深意却迷。
春日西兴道中·其一
作者：张栻
朝代：宋

短短菰蒲绿未齐，河洲水暖鴈行低。
归时须趁春光浅，待得春深意却迷。
春日西兴道中·其三
作者：张栻
朝代：宋
体裁：七言绝句

岸容山意两溶溶，便是东皇第一功。春色平铺人不见，却将醉眼认繁红。
春日西兴道中·其二
作者：张栻
朝代：宋

江梅已过杏花初，尚怯余寒着萼疎。
待得重来几枝在，半随蝶翅半蜂鬚。
春日西兴道中·其二
作者：张栻
朝代：宋

江梅已过杏花初，尚怯馀寒著萼疏。待得重来几枝在，半随蝶翅半蜂须。
春日西兴道中·其五
作者：张栻
朝代：宋

檐铎无声鸟语稀，径深钟梵出花迟。
日长徧遶溪南寺，未信东风属酒旗。
春日西兴道中·其五
作者：张栻
朝代：宋
体裁：七言绝句

檐铎无声鸟语稀，径深钟梵出花迟。日长遍绕溪南寺，未信东风属酒旗。
春日西兴道中·其四
作者：张栻
朝代：宋

一川晓色鹭分去，两岸烟花莺带来。径欲卜居从钓叟，绿杨缺处竹门开。
春日西兴道中·其四
作者：张栻
朝代：宋

一川晓色鹭分去，两岸烟花鶑带来。
径欲卜居从钓叟，绿杨缺处竹门开。
昨日与周伯寿别终夕雨小诗追路
作者：张栻
朝代：宋
体裁：七言绝句

夜雨虚檐响彻明，地蒸衣润欲生云。想君渚路频回首，我亦书窗倍忆君。
昨过漕台庭前荼蘼盛开已而詹体仁海棠和章及此因用前韵赋两章
作者：张栻
朝代：宋

玉立春深雪不如，生香透骨雪应无。莫遣飘零杂尘土，芬芳留入碧琳腴。纷纷花片逐风飞，绿幄藏春自一奇。不入时人红紫眼，却须我辈与题诗。
昨过漕台庭前荼蘼盛开已而詹体仁海棠和章及此因用前韵赋两章·其一
作者：张栻
朝代：宋
体裁：七言绝句

玉立春深雪不如，生香透骨雪应无。莫遣飘零杂尘土，芬芳留入碧琳腴。
昨过漕台庭前荼蘼盛开已而詹体仁海棠和章及此因用前韵赋两章·其二
作者：张栻
朝代：宋
体裁：七言绝句

纷纷花片逐风飞，绿幄藏春自一奇。不入时人红紫眼，却须我辈与题诗。
是日二使者出游晚凉有作
作者：张栻
朝代：宋

疎风细雨随华节，西浦东山总胜游。拙守亦忻凉意好，挑灯清坐读春秋。
是日二使者出游晚凉有作
作者：张栻
朝代：宋

疏风细雨随华节，西浦东山总胜游。拙守亦忻凉意好，挑灯清坐读春秋。
晚春
作者：张栻
朝代：宋

卷地狂风殿晚春，落花盖水欲成云。向人不改旧时面，只有苍官无此君。
晚春
作者：张栻
朝代：宋
体裁：七言绝句

捲地狂风殿晚春，落花盖水欲成云。向人不改旧时面，只有苍官无此君。
晚晴
作者：张栻
朝代：宋

昨日阴云满太空，眼前不见祝融峯。
晚来风卷都无迹，突兀还为紫翠重。
晚晴
作者：张栻
朝代：宋
体裁：七言绝句

昨日阴云满太空，眼前不见祝融峰。晚来风卷都无迹，突兀还为紫翠重。
晚望
作者：张栻
朝代：宋

独上荒亭数过帆，横林疎处见苍湾。固知不入豪华眼，送与凫鸥自在看。
晚望
作者：张栻
朝代：宋

独上荒亭数过帆，横林疎处见苍湾。
固知不入豪华眼，送与鳬鸥自在看。
晚望
作者：张栻
朝代：宋

独上荒亭数过帆，横林疏处见苍湾。固知不入豪华眼，送与凫鸥自在看。
晚过吴伯承留饮
作者：张栻
朝代：宋
体裁：七言绝句

推门野路竹毵毵，落日天寒相对谈。可是主人风韵别，自斟白酒擘黄柑。
晨钟动雷池望日
作者：张栻
朝代：宋

浮气列下陈，天净澄秋容。朝暾何处升，偏偏认微红。须臾眩众采，阊阖开九重。金钲忽涌出，晃荡浮双瞳。乾坤豁呈露，群物光芳中。谁知雷池景，乃与日观同。徒倾葵藿心，再拜御晓风。
晨钟动雷池望日
作者：张栻
朝代：宋

浮气列下陈，天净澄秋容。朝暾何处升，彷佛认微红。须臾眩众采，阊阖开九重。金钲忽涌出，晃荡浮双瞳。乾坤豁呈露，群物光芒中。谁知雷池景，乃与日观同。徒倾葵藿心，再拜御晓风。
晨钟动雷池望日
作者：张栻
朝代：宋

浮气列下陈，天凈澄秋容。
朝暾何处升，彷佛认微红。
须臾眩众采，阊阖开九重。
金钲忽涌出，晃荡浮双瞳。
干坤豁呈露，羣物光芒中。
谁知雷池景，乃与日观同。
徒倾葵藿心，再拜御晓风。
曾节夫罢官归旴江以小诗寄别
作者：张栻
朝代：宋

俗隘宁为异，言深敢自欺。如何幕中辩，翻作暗投疑。行李秋将半，家园菊正滋。反躬端得味，当复有馀师。
曾节夫罢官归旴江以小诗寄别
作者：张栻
朝代：宋

俗隘宁为异，言深敢自欺。
如何幕中辩，翻作暗投疑。
行李秋将半，家园菊正滋。
反躬端得味，当復有余师。
有怀安国
作者：张栻
朝代：宋
体裁：七言绝句

若人别去已经秋，却见山间翰墨留。独对西风揩望眼，试从云际辨荆州。
望后一日与客自水乡登湘南月色佳甚翌日用乡
作者：张栻
朝代：宋

一雨五日余，南州三伏凉。唤客近方沼，笑潭引杯长。相将复登楼，月色在屋梁。念我怀百忧，忽忽发变苍。及此少自舒，觞咏未可忘。孤光凛下照，景妙无留藏。沙边数白鹭，欲下仍翔徉。群动亦自得，如我四体康。平生子游子，虚白生吉祥。官舍并楼居，登临筋力强。未可效王粲，居然思故乡。
望后一日与客自水乡登湘南月色佳甚翌日用乡字韵简游诚之
作者：张栻
朝代：宋

一雨五日余，南州三伏凉。
唤客近方沼，笑谭引杯长。
相将復登楼，月色在屋梁。
念我怀百忧，忽忽髮变苍。
及此少自舒，觞咏未可忘。
孤光凛下照，景妙无留藏。
沙边数白鹭，欲下仍翔徉。
羣动亦自得，如我四体康。
平生子游子，虚白生吉祥。
官舍并楼居，登临筋力强。
未可效王粲，居然思故乡。
望后一日与客自水乡登湘南月色佳甚翌日用乡字韵简游诚之
作者：张栻
朝代：宋

一雨五日馀，南州三伏凉。唤客近方沼，笑谭引杯长。相将复登楼，月色在屋梁。念我怀百忧，忽忽发变苍。及此少自舒，觞咏未可忘。孤光凛下照，景妙无留藏。沙边数白鹭，欲下仍翔徉。群动亦自得，如我四体康。平生子游子，虚白生吉祥。官舍并楼居，登临筋力强。未可效王粲，居然思故乡。
望庐山
作者：张栻
朝代：宋
体裁：七言绝句

却望庐山倚柁楼，半空宿霭未全收。苍然五老独献状，似欲劝人求一游。
李仁父寄茯苓酥赋长句谢之
作者：张栻
朝代：宋

岷峨山中千岁松，枝虬干直摩青空。雪霜剥落中不槁，膏液下与灵泉通。龟跧凫伏自磊砢，金坚玉洁仍丰融。篝明夜取喜得隽，煮鼎朝听如吟风。杵成坐上看飞雪，更和酪乳收全功。当知至味本无味，子若服之寿莫穷。巽岩脊梁硬如铁，冠峨切云佩明月。百好都随春梦空，大药独传鸿宝诀。中霄咀嚼不摇头，玉池生肥咽不彻。怜我百虑形蚤衰，裹赠扶持意何切。丹砂著根谩尔传，脂泽酿黍计已拙。由来妙道初不烦，此法莫从儿辈说。径思举袂揖浮丘，下视尘世真一吷。朱颜留得亦何为，追逐同坚岁寒节。
李仁父寄茯苓酥赋长句谢之
作者：张栻
朝代：宋

岷峨山中千岁松，枝虬干直摩青空。雪霜剥落中不槁，膏液下与灵泉通。龟跧凫伏自磊碕，金坚玉洁仍丰融。篝明夜取喜得隽，煮鼎朝听如吟风。杵成坐上看飞雪，更和酪乳收全功。当知至味本无味，子若服之寿莫穷。巽岩脊梁硬如铁，冠峨世云佩明月。百好都随春梦空，大药独传鸿宝诀。中霄咀嚼不摇头，玉池生肥咽不彻。怜我百虑形蚤衰，裹赠扶持意何切。丹砂着根谩尔传，脂泽酿黍计已拙。由来妙道初不烦，此法莫从儿辈说。径思举袂揖浮丘，下视尘世真一吷。朱颜留得亦何为，追膛同坚岁寒节。
李仁父寄茯苓酥赋长句谢之
作者：张栻
朝代：宋

岷峩山中千岁松，枝虬干直摩青空。
雪霜剥落中不槁，膏液下与灵泉通。
龟跧鳬伏自磊砢，金坚玉洁仍丰融。
篝明夜取喜得隽，煮鼎朝听如吟风。
杵成坐上看飞雪，更和酪乳收全功。
当知至味本无味，子若服之寿莫穷。
巽岩脊梁硬如铁，冠峩切云佩明月。
百好都随春梦空，大药独传鸿宝诀。
中霄咀嚼不摇头，玉池生肥嚥不彻。
怜我百虑形蚤衰，裹赠扶持意何切。
丹砂着根谩尔传，脂泽酿黍计已拙。
由来妙道初不烦，此法莫从儿辈说。
径思举袂揖浮丘，下视尘世真一吷。
朱颜留得亦何为，追逐同坚岁寒节。
李仁甫用东坡寄王定国韵赋新罗参见贻亦复继
作者：张栻
朝代：宋

三韩接蓬莱，祥云护山顶。涵濡雨露春，吞纳日月景。美荫背幽壑，灵根发奇颖。艰难航瀚海，包里走湖岑。仙翁阅世故，未肯遽生瘿。相期汗漫游，岁晚共驰骋。原持紫团珍，往扣黄庭境。想翁面敷腴，玉色带金井。芸芸纳归根，湛此方寸静。清规照浊俗，不惑类杨秉。悬知药笼中，此物配丹鼎。从今谈天舌，不用更浇茗。
李仁甫用东坡寄王定国韵赋新罗参见贻亦復继作
作者：张栻
朝代：宋
体裁：古风

三韩接蓬莱，祥云护山顶。涵濡雨露春，吞纳日月景。美荫背幽壑，灵根发奇颖。艰难航瀚海，包裹走湖岭。仙翁阅世故，未肯遽生瘿。相期汗漫游，岁晚共驰骋。愿持紫团珍，往扣黄庭境。想翁面敷腴，玉色带金井。芸芸纳归根，湛此方寸静。清规照浊俗，不惑类杨秉。悬知药笼中，此物配丹鼎。从今谈天舌，不用更浇茗。
某以四十字送详刑使君
作者：张栻
朝代：宋
体裁：五言律诗

拙守荆江上，无人共往还。能来慰牢落，话旧几间关。冬壑龙蛇蛰，风林虎豹斑。相期涵养力，且到古人间。
某敬采民言成六韵为安抚阁老尚书寿伏幸过目
作者：张栻
朝代：宋

里胥不踏桑麻路，桴鼓长闲花柳村。都在邦君和气里，卖刀买特长儿孙。
某敬采民言成六韵为安抚阁老尚书寿伏幸过目
作者：张栻
朝代：宋

里胥不踏桑麻路，桴鼓长闲花柳村。都在邦君和气里，卖刀买犊长儿孙。前时劝君出东郊，父老欢呼望羽旄。甘雨便随车马到，眼看沾足遍蓬蒿。清坐铃斋公事稀，春来风日更迟迟。胸中水镜渠自避，却笑缿筒徒尔为。蜀江东下接襄江，总是当年蔽芾棠。此地回旋莫嫌窄，且教春色满三湘。公今卧护足从容，岂有扁舟欲便东。少待政成归帝所，此邦还在化钧中。湘民清晓寿邦君，下客惭无句语新。敢述老农歌诵意，一觞持上太夫人。
某敬采民言成六韵为安抚阁老尚书寿伏幸过目·其一
作者：张栻
朝代：宋

里胥不踏桑麻路，桴鼓长闲花柳村。
都在邦君和气裏，卖刀买犊长儿孙。
某敬采民言成六韵为安抚阁老尚书寿伏幸过目·其一
作者：张栻
朝代：宋

里胥不踏桑麻路，桴鼓长闲花柳村。都在邦君和气里，卖刀买犊长儿孙。